open-index/open-wikipedia-markdown huggingface dataset:
పిల్లలమర్రి మ్యూజియం

**పిల్లలమర్రి మ్యూజియం** తెలంగాణ రాష్ట్రం మహబూబ్ నగర్ లోని పిల్లలమర్రి చెట్టు సమీపంలో ఉన్న మ్యూజియం. రాష్ట్రంలోని వివిధ ప్రాంతాల్లో చేపట్టిన తవ్వకాల్లో లభ్యమైన కమనీయ శిల్పాలను ఈ పురావస్తుశాఖ మ్యూజియంలో భద్రపరచారు.

## చరిత్ర
ఈ మ్యూజియాన్ని 1976, సెప్టెంబరు 18న అప్పటి ఉమ్మడి ఆంధ్రప్రదేశ్ రాష్ట్ర ముఖ్యమంత్రి జలగం వెంగళరావు ప్రారంభించాడు. ఇది ఒక ఎకరం విస్తీర్ణంలో ఏర్పాటుచేయబడింది. ప్రధాన భవనం చిన్నదిగా ఉండడంతో తరువాత మరొక భవనం నిర్మించబడింది. దీనికి జూరాల పెవిలియన్ అని పేరు పెట్టబడింది. 2019, జూన్ 12న తెలంగాణ ప్రభుత్వ పర్యాటక సాంస్కృతిక శాఖామంత్రి వి. శ్రీనివాస్ గౌడ్ ఈ నూతన భవనాన్ని ప్రారంభించాడు.

## సేకరణలు
వివిధ పురాతన కాలాల్లో పరిణామం చెందిన శిల్ప శైలిని, అప్పటి మానవులు ఉపయోగించిన వస్తు సామాగ్రిని ఈ మ్యూజియంలో పొందుపర్చారు. సా.శ.7 వ శతాబ్ది నుంచి 15 వ శతాబ్ది శిల్ప పరిణతిని చాటే అపురూప శిల్పాలున్నాయి. వీటిల్లో కొన్ని ఉమ్మడి మహబూబ్ నగర్ జిల్లాలోని పూడూర్, కల్వకోల్, గొల్లతగుడి, వడ్డెమాన్, గద్వాల, గోపల్‌దిన్నే, ఉప్పేరు. ఈర్లదిన్నె, బూత్‌పూర్‌ వంటి వివిధ ప్రాంతాల నుండి పేకరించబడ్డాయి. హిందూ, బౌద్ధ, జైన మత ధోరణులకు అద్దం పట్టే అనేక శిల్పాలున్నాయి. రెండు వేల సంవత్సరాల కాలం నాటి మధ్య రాతి యుగానికి చెందిన శిథిలమైన వస్తువులు షోకేసుల్లో భద్రపర్చారు. చాళుక్యుల కాలం నుంచి విజయనగర కాలం నాటి వరకు రూపుదిద్దుకున్న అనేక శిల్పాలున్నాయి. ఇందులో జురాల ప్రాజెక్టు సమయమంలో మునిగిపోయిన ప్రాంతం, స్థానిక సంస్థానాలలో దొరికిన ఇతర వస్తువులు, చారిత్రక పూర్వపు రాతి పనిముట్లు, నాణేలు, కుండలు మొదలైన వస్తువులు ఉంటాయి. పూర్వీకులు జీవన విధానాన్ని ప్రతిబింబించే నాణెలు, ఉపయోగించిన మట్టి పాత్రలు, వాడిన బాకులు, కత్తులు, పూజించిన దేవతామూర్తుల రాతి విగ్రహాలు, పంచలోహ విగ్రహాలు ఇక్కడ ఉన్నాయి.

600 నుండి 1900 ఏళ్ళ నాటి రాతి విగ్రహాలు మట్టి పాత్రలు, కత్తులు కటారులు, పాత రాతి యుగపు గొడ్డళ్ళు, కొత్త రాతి యుగపు నూరుడురాళ్ళు, సూక్ష్మజాతి యుగపు పనిమట్లు, 19 వ శతాబ్దం నాటి సీతారామలక్ష్మణుల విగ్రహాలు, 17 వ శతాబ్దం నాటి విష్ణుమూర్తి, బూదేవి, శ్రీదేవి విగ్రహాలు, తూర్పు చాలక్యులు నాటి నాణాలు, నల్లరాతి బసవన్నలు, శివలింగాలు ఉన్నాయి.

## ఇతర వివరాలు
శ్రీశైలం ప్రాజెక్టులో భాగంగా కృష్ణానది తీరంలోని ఈర్లదిన్నె గ్రామం నీటమునగగా 1981లో అక్కడి రాజరాజేశ్వరీ దేవాలయంలోని విగ్రహాన్ని పిల్లలమర్రికి తీసుకువచ్చి, పురావస్తుశాఖ ఆధ్వర్యంలో 1983లో గర్భాలయం, అర్థమండపాలను తెల్లగ్రానైట్‌, మహమండపాలను నల్లగ్రానైట్‌తో దేవాలయాన్ని పునఃనిర్మించి, కంచి కామకోటి పీఠాధిపతి జయేంద్ర సరస్వతి చేతుల మీదుగా ప్రతిష్ఠింపచేశారు.

## సందర్శన వివరాలు
ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది.

## మూలాలు

వర్గం:తెలంగాణ సంస్కృతి
వర్గం:మహబూబ్ నగర్ జిల్లా
వర్గం:తెలంగాణ సంగ్రహాలయాలు
వర్గం:1976 స్థాపితాలు
ఎం. సి. పటేల్

**మంగుభాయ్ చంగభాయ్ పటేల్,** భారతదేశానికి చెందిన రాజకీయ నాయకుడు, ప్రస్తుతం మధ్య ప్రదేశ్ రాష్ట్ర 19వ గవర్నరుగా 2021 జులై 9 నుండి విధులు నిర్వర్తిస్తున్నారు. ఇతను గుజరాత్ రాష్ట్ర భారతీయ జనతా పార్టీ నాయకుడు.  2014 లో గుజరాత్ శాసనసభకు స్పీకర్‌గా, గుజరాత్ ప్రభుత్వంలో క్యాబినెట్ మంత్రిగా కూడా పనిచేశారు.  పటేల్ నవ్‌సారి నియోజకవర్గం నుండి అసెంబ్లీకి ఎన్నికయ్యాడు.   

## రాజకీయ జీవితం
మంగుభాయ్ ఒక గిరిజన నాయకుడు.  1990 నుండి 2012 వరకు నావసారి విధానసభ నుండి, 2012 నుండి 2017 వరకు గందేవి విధానసభ నుండి ఎమ్మెల్యేగా  ఎన్నికయ్యాడు.2013 అక్టోబర్ లో గుజరాత్ విధానసభ డిప్యూటీ స్పీకర్‌గా ఎన్నికయ్యాడు.

## మూలాలు

వర్గం:1944 జననాలు
వర్గం:జీవిస్తున్న ప్రజలు
వర్గం:భారతీయ జనతా పార్టీ రాజకీయ నాయకులు
వర్గం:గుజరాత్ వ్యక్తులు
వర్గం:మధ్య ప్రదేశ్ గవర్నర్లు
బాగ్దాద్ గజదొంగ (1960 సినిమా)

**బాగ్దాద్ గజదొంగ** 1960. నవంబర్ 9 వ తేది   విడుదలైన తెలుగు డబ్బింగ్ సినిమా. దీనికి అదే ఏడాది విడుదలైన బాగ్దాద్ తిరుడన్ అనే తమిళ సినిమా మూలం.ఎం.జి.రామచంద్రన్ , వైజయంతి మాల. నటించిన ఈ చిత్రానికి రచన పాలగుమ్మి పద్మరాజు కాగా,దర్శకత్వం , టీ. పి. సుందరం.సంగీతం, పి. ఎస్. దివాకర్ సమకూర్చారు.
## నటీనటులు
* వైజయంతిమాల
* ఎం.ఎన్.రాజం
* ఎం.జి.రామచంద్రన్
* నంబియార్
* టి.ఎస్.బాలయ్య
* టి.ఆర్.రామచంద్రన్
* సంధ్య
* హెలెన్
* అశోకన్
* సహస్రనామం

## సాంకేతికవర్గం
* దర్శకత్వం: టి.పి.సుందరం
* మాటలు: పాలగుమ్మి పద్మరాజు
* పాటలు: వడ్డాది బుచ్చి కూర్మనాథం
* సంగీతం: పి.ఎస్.దివాకర్
* కూర్పు: కందస్వామి, చెన్నకేశవులు
* ఛాయాగ్రహణం: ఎం.కృష్ణస్వామి
* శబ్దగ్రహణం: పి.వి.కోటేశ్వరరావు 
* నేపథ్య గాయకులు:శిష్ట్లా జానకి, పులపాక సుశీల, ప్రతివాది భయంకర శ్రీనివాస్, కె.జమునారాణి , ఎ.పి.కోమల  
* నిర్మాణ సంస్థ: డీలక్స్ ఫిలింస్ 
* విడుదల:09:11:1960

## కథ
బాగ్దాద్ నగరంలో వజీర్ ఖాసిం రజ్వీ కుట్ర పన్ని సేనాధిపతి ఖయూం సహాయంతో కోటను ఆక్రమించుకుంటాడు. ముసలి పాదుషాను జైలు పాలు చేస్తాడు. రాకుమారుని తీసుకుని పారిపోవడానికి ప్రయత్నించిన రాణి ప్రాణాలను కోల్పోతుంది. కానీ మరణించే ముందు యువరాజును మూడంతస్తుల మేడపై నుండి క్రిందకు వదిలేస్తుంది. అంతఃపుర వైద్యుడు అబ్దుల్లా ఆ యువరాజును కాపాడతాడు.ఆ యువరాజే అబూ. అతని స్థానంలో హైదర్ యువరాజుగా పెరిగి పెద్దవాడౌతాడు. హైదర్ వ్యసనాల పుట్ట. అతడి ఉత్తరకుమార ప్రజ్ఞలు రజ్వీ కుమార్తె జుబేదాకు నవ్వు పుట్టిస్తాయి. జరీనా ఒక బానిస పిల్ల. ఆమె యజమాని వట్టి పశువు. అతని కోసం ఆమె ప్రతిరోజూ డబ్బు ఎక్కడైనా దొంగిలించి తేవాలి. లేకపోతే అతడు ఆమెను చిత్రహింసల పాలు చేస్తాడు. ఆమె అబూ వద్ద నుండి ధనాన్ని దొంగిలించి పట్టుబడింది. ఆమె దీనగాథ విన్నాక అబూకి ఆమెపై జాలి కలిగింది. ఆ తొలి పరిచయం ప్రణయంగా మారింది. అబూ మారువేషంలో ఆమె యజమాని వద్దకు వెళ్ళి వేలంపాటలో జరీనాను కొని తన నివాసానికి తీసుకుపోతాడు.  జుబేదా బండిలో వస్తున్నప్పుడు రాజభటులు నిర్దాక్షిణ్యంగా ప్రజలను పశువుల్లాగా తోలుతుంటారు. అబూ ఇది సహించలేక తన మిత్రుడు భాషాతో కలిసి బండిని బోల్తా కొట్టిస్తాడు. కింద పడిపోబోయిన జుబేదాను పట్టుకుంటాడు. ఆ స్పర్శతో జుబేదాలోని అహంకారం అబూపై మమకారంగా మారుతుంది. అతని శౌర్యప్రతాపాలకు ముగ్ధురాలై రాత్రింబవళ్ళు అతని గురించే కలగంటూ ఉంటుంది. అబూ ఇటు జరీనాను అనేక ఆటంకాల మధ్య వివాహం చేసుకుంటాడు. అబూను తన అనుచరులు పట్టుకోలేక పోయినందుకు రజ్వీ మండిపడి తనే ఒక పన్నాగం పన్నుతాడు. నగరంలోని మంచినీటి కొలనులన్నింటిలోను విషం కల్పించి ఆ పని చేసింది అబూయేనని ప్రచారం చేశాడు. మంచినీటిని ప్రజలు అంతఃపురం నుండి కొనుక్కోవలసి వచ్చింది. దానితో ఖజానా నిండింది. ప్రజలకు అబూపై వ్యతిరేకభావం ఏర్పడింది. నీటిలో కలిపిన విషానికి విరుగుడు రజ్వీకి, జుబేదాకు మాత్రమే తెలుసు. దానికోసం జుబేదాపై ప్రేమనటించి అబూ విషానికి విరుగుడు మందు గ్రహిస్తాడు. తరువాత తన మనసు జరీనాకు అంకితమైపోయిందనీ, జుబేదాను ప్రేమించడం అసంభవమనీ ఆమెకు నిజం చెప్పేస్తాడు. జుబేదాకు కోపం వచ్చి అబూమీద, జరీనామీద పగబూనింది. చెరువులలోని నీటిని మంచి నీటిగా మార్చుతాడు అబూ. ప్రజలు అతనికి బ్రహ్మరథం పడతారు.

## పాటలు
ఈ చిత్రంలోని పాటలు అన్నింటిని వడ్డాది రచించగా పి.ఎస్.దివాకర్ సంగీతాన్ని సమకూర్చాడు.

## మూలాలు

వర్గం:తెలుగు డబ్బింగ్ సినిమాలు
వర్గం:తెలుగు జానపద సినిమాలు
వర్గం:ఎం.జి.రామచంద్రన్ నటించిన సినిమాలు
లష్కర్ సింగారం

**లష్కర్ సింగారం**, తెలంగాణ రాష్ట్రం, హన్మకొండ జిల్లా, హన్మకొండ మండలం లోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి  చేర్చారు.  ఆ తరువాత 2021  లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.

## సమీప ప్రాంతాలు
ఇక్కడికి సమీపంలో డాక్టర్స్‌ కాలనీ, కాకతీయ కాలనీ, ప్రశాంత్‌ నగర్‌, రాజాజీ నగర్‌, గోపాల్‌పూర్‌, విద్యానగర్‌, సమ్మయ్య నగర్‌ వాజ్‌పాయినగర్‌ 1,2, ఫారెస్టు కాలనీ, పోచమ్మకుంట, ప్రేమ్‌నగర్‌ కాలనీ మొదలైన ప్రాంతాలు ఉన్నాయి.

## వైద్యరంగం
ఈ గ్రామంలోని అర్బన్ హెల్త్ సెంటర్ లో ఏర్పాటు చేసిన సాయంత్రం క్లినిక్ లు సాయంత్రం 5 గంటల నుంచి 8 గంటల వరకు పనిచేస్తాయి. ఇందులో ఒక ఎంబీబీఎస్‌ వైద్యుడు, ఒక స్టాఫ్‌ నర్సు సేవలందిస్తారు. ప్రతి రోజు 22 నుంచి 30 మంది వరకు రోగులు వీటి వైద్యసేవలను అందుకుంటున్నారు.

## ప్రార్థనా మందిరాలు
# ఆంజనేయ దేవాలయం
# శివాలయం
# సాయిబాబా దేవాలయం
#ఆయేషా మసీదు
#నూర్ మసీదు
#మసీదు ఇ అక్బరి
# ఆల్ఫా ఒమేగా చర్చి
# బెతేల్ బాప్టిస్ట్ చర్చి

## పాఠశాలలు

# ప్రభుత్వ జిల్లా పరిషత్ ఉన్నత పాఠశాల
# వివేకవర్ధిని ఎయిడెడ్ యుపిఎస్ స్కూల్
# శ్రీవాణి నికేతన్ యుపిఎస్ స్కూల్
# శ్రీసూర్య యుపిఎస్ స్కూల్
# హరిహర యుపిఎస్ స్కూల్
# ఏకశిల హెచ్ఎస్ స్కూల్

## ఇతర వివరాలు

# ఉద్యోగాలకోసం విదేశాలకు వెళ్ళేవారికి ఇక్కడి అర్బన్ హెల్త్ సెంటర్ లో కరోనా వ్యాక్సిన్ వేశారు.
# రూ.3.50 కోట్లతో వడ్డేపల్లి సర్పస్‌ నాలాపై గోడలు నిర్మించారు.

## మూలాలు

## వెలుపలి లింకులు
చంద్రశేఖర్ (టీవీ సిరీస్)

చంద్రశేఖర్ (ధారావాహిక) - ఒక బయోపిక్ టెలివిజన్ సిరీస్. ఇది స్వాతంత్ర్య సమరయోధుడు చంద్రశేఖర్ ఆజాద్ జీవితం ఆధారంగా రూపొందించబడింది. ఈ షో 12 మార్చి 2018న స్టార్ భారత్‌లో ప్రారంభం కాగా 17 జూలై 2018 వరకు 117 ఎపిసోడ్ల పాటూ కొనసాగాయి. హిందీ భాషలో ప్రసారమైన ఈ కార్యక్రమం అనిరుధ్ పాఠక్ నిర్మించారు.

## ప్రధాన తారాగణం

* చంద్ర శేఖర్ ఆజాద్పాత్రలో కరణ్ శర్మ
* యుక్తవయసులో ఉన్న చంద్ర శేఖర్ ఆజాద్ పాత్రలో దేవ్ జోషి
* చంద్ర శేఖర్ ఆజాద్‌ బాలుడిగా అయాన్ జుబైర్ రహమానీ
* జాగ్రాణి తివారీగా స్నేహా వాగ్
* సీతారాం తివారీగా సత్యజిత్ శర్మ
* రామ్ ప్రసాద్ బిస్మిల్‌గా రాహుల్ సింగ్
* మాస్టర్ మనోహర్‌గా అర్జున్ సింగ్ షెకావత్
* జాసన్ నాట్-బోవర్ పాత్రలో జాసన్ షా
* భగత్ సింగ్గా కరం రాజ్ పాల్

## ఇతర తారాగణం

* అష్ఫాకుల్లా ఖాన్‌గా చేతన్య ఆదిబ్
* సచింద్రనాథ్ బక్షిగా వికాస్ శ్రీవాస్తవ్
* శివరామ్ రాజ్‌గురుగా నికుంజ్ నయన 
* బతుకేశ్వర్ దత్‌గా ప్రీతేష్ మానస్
* దుర్గావతి దేవిగా జయ బింజు త్యాగి
* సుఖదేవ్ థాపర్‌గా ఆశిష్ కడియన్
* తికారామ్‌గా ఘనశ్యామ్ గార్గ్ 

## అతిథి పాత్రలు
హర్లీన్ కౌర్‌గా స్వాతి కపూర్

లాలా లజపతిరాయ్‌గా ఆంజన్ శ్రీవాస్తవ్

మహాత్మాగాంధీగా చిరాగ్ వోహ్రా

కమలా నెహ్రూ పాత్రలో ఐశ్వర్య సఖుజ

వీర్మల్‌గా రామ్ అవనా

భరత్‌గా షేజ్ ఖాజ్మీని

## మూలాలు
ఆర్.ఆర్.వెంకట్

**ఆర్.ఆర్.వెంకట్** తెలుగు సినిమా నిర్మాత. ఆయన పూర్తి పేరు జె.వి. వెంకట్‌ ఫణీంద్రా రెడ్డి. వెంకట్ ఆర్.ఆర్.మూవీ మేకర్స్ బ్యానర్స్ పై ఆంధ్రావాలా, కిక్, ప్రేమ కావాలి, డాన్ శీను, మిరపకాయ్,  బిజినెస్‌మెన్ , డమరుకం, పైసా వంటి సినిమాలను నిర్మించి, అనేక సినిమాలను డిస్టిబ్యూషన్ చేసి, తెలుగుతో పాటు హిందీ, ఇంగ్లీష్‌ల్లో సినిమాలు నిర్మించాడు. వెంకట్ 2011లో సామాజిక కార్యకర్తగా చేసిన కృషికి కొలంబో విశ్వవిద్యాలయంలో కాంప్లిమెంటరీ మెడిసిన్స్ కోసం ఓపెన్ ఇంటర్నేషనల్ యూనివర్సిటీ నుండి గౌరవ డాక్టరేట్ అందుకున్నాడు.

## సినీ జీవితం
ఆర్ఆర్ వెంకట్ హిందీలో 2004లో *ఏక్ హసీనా తి*, 2012లో 'డివోర్స్‌ ఇన్విటేషన్‌' ఇంగ్లీష్ సినిమాను నిర్మించాడు. 1997లో ఎస్వీ కృష్ణారెడ్డి దర్శకత్వంలో శ్రీకాంత్, రమ్యకృష్ణ నటించిన తెలుగులో ఆహ్వనం పేరుతో రిలీజ్ అయిన సినిమాను ఇంగ్లీష్‌లో డైవర్స్‌ ఇన్విటేషన్‌ పేరుతో రీమేక్ చేశాడు.

;నిర్మించిన సినిమాలు
*పైసా (2013)
*ఆటోనగర్ సూర్య (2013) 
*డమరుకం  (2012)
*లవ్‌లీ (2012)
*పూలరంగడు (2012)
**[[డివోర్స్ ఇన్విటేషన్]]* (ఇంగ్లీష్ - 2012)
*బిజినెస్‌మెన్ (2012)
*మిరపకాయ్ (2011)
*డాన్ శీను (2010)
*ప్రేమ కావాలి (2010)
*కిక్ (2009)
*బహుమతి (2007)
*గుండమ్మగారి మనవడు (2007)
*విక్టరీ (సినిమా) (2008)
*మాయాజాలం (2006)
* *జేమ్స్* (హిందీ - 2005)
**ఏక్ హసీనా తి* (హిందీ - 2004)
* ఆంధ్రావాలా  (2004)
*సామాన్యుడు  (2006)

## మరణం
వెంకట్ కొన్ని రోజులుగా కీడ్ని సంబంధిత వ్యాధితో బాధపడుతూ హైదరాబాద్‏, గచ్చిబౌలిలోని ఏఐజీ హాస్పిటల్‏లో 27 సెప్టెంబర్ 2021న మరణించాడు.

## మూలాలు

వర్గం:తెలుగు సినిమా నిర్మాతలు
పి. రవీంద్రనాథ్ రెడ్డి

**పోచిమరెడ్డి రవీంద్రనాథ్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 , 2019లో కమలాపురం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
పి. రవీంద్రనాథ్ రెడ్డి 20 ఆగష్టు 1958లో ఆంధ్రప్రదేశ్ రాష్ట్రం, వైఎస్‌ఆర్ జిల్లా , వీరపునాయునిపల్లె మండలం , పోచిమరెడ్డిపల్లె గ్రామంలో  పి.రామాంజులరెడ్డి, తులసమ్మ దంపతులకు జన్మించాడు. ఆయన బి.కాం వరకు చదివాడు.

## రాజకీయ జీవితం
పి. రవీంద్రనాథ్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1999లో చింతకొమ్మదిన్నె జెడ్పీటీసీగా ఎన్నికయ్యాడు. ఆయన 2004లో జరిగిన కడప నగరపాలక సంస్థ ఎన్నికల్లో కార్పొరేటర్‌గా గెలిచి  కడప తొలి మేయర్‌గా పని చేశాడు. పి. రవీంద్రనాథ్ రెడ్డి వైఎస్‌ రాజశేఖరరెడ్డి మరణాంతరం ఆయన వై.ఎస్. జగన్మోహన్ రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన అసెంబ్లీ ఎన్నికల్లో  కమలాపురం నియోజకవర్గం నుండి వైఎస్సార్‌ సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పుట్ట నరసింహారెడ్డి పై 5345 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2019లో జరిగిన ఎన్నికల్లో వైఎస్సాఆర్‌సీపీ అభ్యర్థిగా పోటీ చేసి తెలుగుదేశం పార్టీ అభ్యర్థి పుట్ట నరసింహారెడ్డి పై  27,333 ఓట్ల మెజారిటీతో రెండోసారి అసెంబ్లీకి ఎన్నికయ్యాడు. 

రవీంద్రనాథ్ రెడ్డి 2024లో జరిగిన ఆంధ్రప్రదేశ్ శాసనససభ ఎన్నికలలో కమలాపురం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పుత్తా కృష్ణ చైతన్యరెడ్డి చేతిలో 25357 ఓట్ల తేడాతో ఓడిపోయాడు.

## మూలాలు

వర్గం:కడప జిల్లా నుండి ఎన్నికైన శాసన సభ్యులు
వర్గం:కడప జిల్లా రాజకీయ నాయకులు
నవజ్యోత్‌ సింగ్‌ సిద్ధూ

**నవజ్యోత్‌ సింగ్‌ సిద్ధూ** భారత మాజీ క్రికెటర్, రాజకీయ నాయకుడు, టెలివిజన్ వ్యాఖ్యాత. ఆయన పంజాబ్‌ పీసీసీ అధ్యక్షుడిగా, పంజాబ్ రాష్ట్ర పర్యాటక, సాంస్కృతిక శాఖ మంత్రిగా పనిచేశాడు. ఆయన హిందీలో ముఝుసే షాదీ క‌రోగీ మ‌రియు ఏబీసీడీ 2 సినిమాల‌లో, మేరా పిండా పంజాబీ సినిమాలో న‌టించాడు. సిద్ధూ ప‌లు టెలివిజన్ కామెడీ షోల‌లో జ‌డ్జిగా ఉంటూ కామెడీ నైట్స్ విత్ క‌పిల్ షోలో శాశ్వ‌త అతిథిగా ఉన్నాడు.

## జననం, విద్యాభాస్యం
నవజ్యోత్‌ సింగ్‌ సిద్ధూ 1963 అక్టోబరు 20లో పంజాబ్ రాష్ట్రం, పటియాలాలో జన్మించాడు. ఆయన పంజాబ్ యూనివర్సిటీ నుండి తన విద్యాభాస్యం పూర్తి చేశాడు.

## క్రీడా జీవితం
సిద్ధూ 1981లో ఫ‌స్ట్‌క్లాస్ క్రికెట్‌లో అరంగేట్రం చేసి 1983లో అంత‌ర్జాతీయ క్రికెట్‌లో అడుగు పెట్టాడు. ఆయన మొత్తం 51 టెస్టులు మ‌రియు 136 వ‌న్డే ఇంట‌ర్నేష‌న‌ల్ మ్యాచ్‌లు ఆడాడు. సిద్ధూ డిసెంబ‌రు 1999లో అన్ని ర‌కాల క్రికెట్ ఫార్మాట్‌ల నుంచి రిటైర్మెంట్ ప్ర‌క‌టించాడు. 
## క్రికెటర్ గా ఉత్తమ ప్రదర్శనలు

## రాజకీయ జీవితం
నవజ్యోత్‌ సింగ్‌ సిద్ధూ భారతీయ జనతా పార్టీ ద్వారా రాజకీయాల్లోకి వచ్చి అమృత్‌స‌ర్ లోక్‌స‌భ‌ స్థానం 2004 నుండి 2014 వరకు ఎంపీగా పనిచేశాడు. ఆయన బీజేపీ నుండి 2016 ఏప్రిల్ 28న రాజ్య‌స‌భ స‌భ్యుడిగా ప్ర‌మాణ‌స్వీకారం చేసి 2016 జూలై 18న రాజీనామా చేశాడు. సిద్ధూ బీజేపీకి రాజీనామా చేసి 2017 జనవరిలో కాంగ్రెస్ పార్టీలో చేరాడు. ఆయన 2017లో జరిగిన పంజాబ్ అసెంబ్లీ ఎన్నిక‌ల‌లో అమృత్‌సర్ తూర్పు నియోజ‌క‌వ‌ర్గం నుంచి పోటీ చేసి ఎమ్మెల్యేగా గెలిచి అమరిందర్ సింగ్ మంత్రివర్గంలో ప‌ర్యాట‌క, సాంసృతిక వ్య‌వ‌హారాలు మ‌రియు మ్యూజియంల మంత్రిగా పనిచేసి 2019 జూన్ 10న మంత్రి పదవికి రాజీనామా చేశాడు.

నవజ్యోత్‌ సింగ్‌ సిద్ధూ 2021 జూలై 18న పంజాబ్‌ ప్రదేశ్‌ కాంగ్రెస్‌ కమిటీ ( పీసీసీ) అధ్యక్షుడిగా నియమితుడయ్యాడు. ఆయన పీసీసీ అధ్యక్ష పదవికి 2021 సెప్టెంబరు 28న రాజీనామా చేశాడు. ఆయన పీసీసీ అధ్యక్షుడిగా జూలై 23న బాధ్యతలు చేపట్టి కేవలం 72 రోజులే పనిచేశాడు.

## మూలాలు

వర్గం:1963 జననాలు
వర్గం:పంజాబ్ క్రికెట్ క్రీడాకారులు
వర్గం:పంజాబ్ రాజకీయ నాయకులు
వర్గం:పంజాబ్ వ్యక్తులు
వర్గం:భారతీయ క్రికెట్ క్రీడాకారులు
తూటా (2020 సినిమా)

**తూటా** 2020లో తెలుగులో విడుదలైన రొమాంటిక్‌ థ్రిల్లర్‌ సినిమా. తమిళంలో 2019లో విడుదలైన ‘ఎన్నై నోకి పాయ‌మ్ తోట‌’ సినిమాను తెలుగులో 'తూటా' పేరుతో గొలుగూరి రామ‌కృష్ణా రెడ్డి స‌మ‌ర్ప‌ణ‌లో విజ‌య‌భేరి ఫిలిమ్స్ బ్యాన‌ర్‌పై జి. తాతరెడ్డి, జి. సత్యనారాయణ రెడ్డి అనువదించారు. ధనుష్,  మేఘా ఆకాష్  హీరో హీరోయిన్లుగా నటించిన ఈ సినిమాకు గౌతమ్‌ వాసుదేవమీనన్‌ దర్శకత్వం వహించగా సినిమా 01 జనవరి 2020న విడుదలైంది. 

## నటీనటులు
*ధనుష్  
*మేఘా ఆకాష్
*రానా దగ్గుబాటి (అతిథి పాత్ర)
*సునయన  
*శశి కుమార్ 
*సెంథిల్ వీర స్వామి
*వేలా రామమూర్తి
*అర్జున్ చిదంబరం
*సంజన సారథి
*మున్నా

## సాంకేతిక నిపుణులు
*బ్యానర్:  విజ‌య‌భేరి ఫిలిమ్స్
*నిర్మాతలు:  జి. తాతరెడ్డి, జి. సత్యనారాయణ రెడ్డి 
*కథ, స్క్రీన్‌ప్లే , దర్శకత్వం:   గౌతమ్‌ వాసుదేవమీనన్‌ 
*సంగీతం: ధర్భుక శివ
*సినిమాటోగ్రఫీ:  మనోజ్‌ పరమహంస, జామన్‌ టి. జాన్, ఎస్‌ఆర్‌ కాథిర్‌ 
*ఎడిటర్: ప్రవీణ్ ఆంటోని
*ఆర్ట్ డైరెక్టర్: రాజీవన్
*మాటలు: శశాంక్ వెన్నెలకంటి
*పాటలు: అనంత శ్రీరామ్, చైతన్య ప్రసాద్
*పబ్లిసిటీ డిజైన్స్: విక్రమ్ డిజైన్స్
*పిఆర్ఓ: వంశీ శేఖర్

## పాటలు

## మూలాలు

వర్గం:2020 తెలుగు సినిమాలు
ప్రేమ పిపాసి

**ప్రేమ పిపాసి** 2020లో విడుదలైన తెలుగు సినిమా. రాహుల్‌ భాయ్‌ మీడియా, దుర్గశ్రీ ఫిలిమ్స్‌ బ్యానర్ పై పి.ఎస్‌ రామకృష్ణ(ఆర్‌.కె) నిర్మించిన మురళీ రామస్వామి దర్శకత్వం వహించాడు. జీపీయస్‌, కపిలాక్షి మల్హోత్రా,  సోనాక్షి, సుమన్, బకెట్‌ భార్గవ్‌, జబర్దస్త్‌ రాజమౌళి,షేకింగ్ శేషు ప్రధాన పాత్రల్లో నటించిన మార్చి 13, 2020న విడుదలైంది. 
## కథ
ఆవారాగా తిరుగుతూ కనిపించిన ప్రతి అమ్మాయిని ప్రేమలో పడేస్తుంటాడు బావ (జిపీయ‌స్‌). తన అవసరం తీరగానే వారిని వదిలేస్తుంటాడు. ఆ క్రమంలో శ్రుతీ, కోమలి, కీర్తిలను మోసం చేస్తాడు. అలా ఒకరోజు బాలా (కపిలాక్షి మల్హోత్రా)ని చూసి ప్రేమిస్తాడు. అతని ప్రేమని ఒప్పుకోకపోవడంతో ఆమె కోసం విశాఖపట్నం వెళ్తాడు. ప్లేబాయ్ గా ఉన్న బావ ప్రేమ పిపాసిగా ఎందుకు మారాడు ? చివరకు  బాలా ప్రేమను దక్కించుకున్నాడా ? వీరిద్దరి కథ ఎలా ముగిసింది? అనేదే మిగతా సినిమా కథ.

## నటీనటులు
*జీపీయస్‌ 
*కపిలాక్షి మల్హోత్రా
*సోనాక్షి 
*సుమన్  
*బకెట్‌ భార్గవ్‌  
*జబర్దస్త్‌ రాజమౌళి 
*షేకింగ్ శేషు

## సాంకేతిక నిపుణులు
*బ్యానర్:  రాహుల్‌ భాయ్‌ మీడియా, దుర్గశ్రీ ఫిలిమ్స్‌
*నిర్మాత:  పి.ఎస్‌ రామకృష్ణ(ఆర్‌.కె) 
*కథ, స్క్రీన్‌ప్లే , దర్శకత్వం: మురళీ రామస్వామి  
*సంగీతం: ఆర్స్
*సినిమాటోగ్రఫీ: తిరుమల్ రోడ్రిగుజ్ 
*ఎడిటర్: ఎస్‌జే శివ కిరణ్
*పాటలు : సురేష్‌ గంగుల

## మూలాలు

వర్గం:2020 తెలుగు సినిమాలు
కె.పి. కేశవ మీనన్

**కిజక్కె పొట్ట కేశవ మీనన్** (1 సెప్టెంబర్ 1886 – 9 నవంబర్ 1978) దేశభక్తుడు, ఆదర్శవాది, భారత స్వాతంత్ర్య సమరయోధుడు.  ఆయన పాల్ఘాట్ లోని థరూర్ గ్రామంలో నాదువిలేదతిల్ భీమనాచన్, మీనాక్షి అమ్మలకు  జన్మించాడు. మద్రాసు విశ్వవిద్యాలయం నుండి ఆర్ట్స్ లో , బార్-ఎట్-లా లో మిడిల్ టెంపుల్ నుండి పట్టభద్రుడయ్యాడు. మెనన్ కేరళలో చలామణిలో రెండవ స్థానాన్ని సంపాదించిన ప్రముఖ దినపత్రిక *మాతృభూమి* వ్యవస్థాపకుడు. 1924లో ట్రావెన్ కోర్ లో వైకోం సత్యాగ్రహానికి నాయకత్వం వహించాడు. ఆయనకు 1966లో భారత ప్రభుత్వం మూడవ అత్యున్నత పౌర గౌరవమైన పద్మభూషణ్ ను ప్రదానం చేసింది.  ఆయనకు 1987లో కాలికట్ విశ్వవిద్యాలయం మరణానంతరం గౌరవ డాక్టరేట్ (డి.లిట్) ప్రదానం చేసింది. 

## వివాహం
కేశవ మీనన్ అకాథెతర మాణిక్యమేలిదం లక్ష్మీ నేధ్యారమ్మను వివాహం చేసుకున్నాడు.  పాలక్కత్సేరి వాలియరాజ మాణిక్యమేలిదం శేఖర్రి వర్మ (పాల్ఘాట్ మాజీ మహారాజు) తన ఐదుగురు సంతానంలో రెండవవాడు . 

## రాజకీయ జీవితం
విద్య పూర్తి అయిన తర్వాత మలబార్ హోమ్ రూల్ లీగ్ కు కార్యదర్శి అయ్యాడు. అతను 1915 లో భారత జాతీయ కాంగ్రెస్ లో చేరాడు, హోమ్ రూల్ లీగ్  మలబార్ శాఖ కార్యదర్శిగా పనిచేశాడు. అతను అనీ బెసెంట్ ఆధ్వర్యంలో హోమ్ రూల్ లీగ్ లో సభ్యుడిగా ఉన్నాడు. అతను డజను పుస్తకాలు, వ్యాసాల సేకరణలను కూడా వ్రాశాడు. 1919లో మద్రాసులో స్వీపర్లు, రిక్షా  డ్రైవర్లను ఏర్పాటు చేశాడు. 'అస్పృశ్యత' నిర్మూలన కోసం వాదించే కేరళలోని తొలివారిలో ఆయన కూడా ఉన్నారు. 

## మాతృభూమి పత్రిక
కేశవ మీనన్ 1923లో మాతృభూమిని స్థాపించాడు. అతను మొదటి నుండి మరణించే వరకు దాని చీఫ్ ఎడిటర్ గా ఉన్నాడు, అతను కేరళ నుండి బయటకు వెళ్లి మలేషియా , సింగపూర్ లలో న్యాయవాద వృత్తిని అభ్యసించడానికి వెళ్ళాడు. అక్కడ కూడా ఆయన జాతీయోద్యమాలలో చురుకుగా పాల్గొన్నారు. ఆయన ఆత్మకథను మాతృభూమి బుక్స్ ప్రచురించింది.

## మూలాలు

వర్గం:1978 మరణాలు
వర్గం:కేరళ స్వాతంత్ర్య సమర యోధులు
వర్గం:1886 జననాలు
వర్గం:భారత స్వాతంత్ర్య సమర యోధులు
## బాహ్య లింకులు
*
బిషంభర్ నాథ్ పాండే

**బిషంభర్ నాథ్ పాండే** (1906 డిసెంబర్ 23 &ndash; 1998 జూన్ 1)  భారత స్వాతంత్ర్య సమరయోధుడు, సామాజిక కార్యకర్త, పార్లమెంటేరియన్. పాండే తన జీవితాన్ని జాతీయ సమైక్యతకు, గాంధేయ జీవన విధాన వ్యాప్తికీ అంకితం చేసాడు.

## జీవితం
బిఎన్ పాండే ఇండియన్ నేషనల్ కాంగ్రెస్ సభ్యుడు, భారత మొదటి ప్రధాని జవహర్‌లాల్ నెహ్రూ, ఇందిరాగాంధీ, రాజీవ్ గాంధీ, సోనియా గాంధీ లకు సన్నిహితుడు. అతను గాంధేయ తత్వాన్ని అనుసరించాడు. గాంధీ స్మృతి, దర్శన్ సమితి (GSDS) కి 18 సంవత్సరాల పాటు వైస్ ఛైర్మనుగా పనిచేసాడు. ఈ సంస్థ గాంధీ సూత్రాలను, తత్వశాస్త్రాన్నీ ప్రపంచవ్యాప్తంగా వ్యాప్తి చేయడం లక్ష్యంగా పెట్టుకుంది. 

పాండే, మోహన్ దాస్ గాంధీ జీవితం గురించి, అతని ఆదర్శాల గురించీ జపాన్, రష్యా, జర్మనీ, కెనడా వంటి దేశాలలో ఉపన్యాసాలు ఇచ్చి ప్రచారం చేసాడు.

## పురస్కారాలు
1976 లో, సామాజిక సేవా రంగంలో సాధించిన విజయాలకు గాను, పాండేకు పద్మశ్రీ పురస్కారం లభించింది. 

భారతదేశంలో హిందూ-ముస్లిం ఐక్యత విషయంలో సాధించిన విజయాలకు గాను, 1996 లో భారత ప్రధాన మంత్రి పి.వి.నరసింహారావు  పాండేకు ఇందిరాగాంధీ పురస్కారం అందించాడు. భారతదేశ మిశ్రమ సంస్కృతిపై చేసిన కృషికి గాను, అతనికి ఖుదాబక్ష్ పురస్కారం కూడా లభించింది.

## రాజకీయ జీవితం

* శాసనసభ సభ్యుడు, ఉత్తర ప్రదేశ్
* అలహాబాద్ మేయరు
* రాజ్యసభ సభ్యుడు - 1976 నుండి 1984 వరకు, 1989 నుండి 1998 వరకు
* ప్రదేశ్ కాంగ్రెస్ కమిటీ అధ్యక్షుడు, ఉత్తరప్రదేశ్, 1980 నుండి 1983 వరకు
* ఒడిశా గవర్నర్, 1984 నుండి 1988 వరకు

## పుస్తకాలు
భారతదేశంలోని వివిధ మతాల మధ్య ఐక్యతను పెంపొందించే లక్ష్యంతో పాండే తన జీవితంలో ఎక్కువ భాగాన్ని లౌకికవాదంపై పరిశోధన కోసం అంకితం చేశాడు. తన పరిశోధనలో భాగంగా, అతను అనేక పుస్తకాలు రాశాడు. వాటిలో కొన్ని:

* *భారత జాతీయ కాంగ్రెసు 1885-1985 శతాబ్ది చరిత్ర*
* *భారత జాతీయ కాంగ్రెసు సంక్షిప్త చరిత్ర, 1947–1985* (1986)
* *ఇందిరా గాంధీ*
* *ఇస్లాం, భారతీయ సంస్కృతి*
* *ఔరంగజేబ్*

## మూలాలు


years_activeBishambhar Nath Pande
వర్గం:1998 మరణాలు
వర్గం:1906 జననాలు
వర్గం:ఒడిశా గవర్నర్లు
వర్గం:ఉత్తర ప్రదేశ్ రాజకీయ నాయకులు
బిశ్వంభర్ పరిదా

**బిశ్వంభర్ పరిదా** (1921 ఫిబ్రవరి 8 &#x2013; 1999 నవంబర్ 25) భారత స్వాతంత్ర్య సమరయోధుడు. అతను ఒడిషా రాష్ట్రంలోని జగత్‌సింగ్‌పూర్ జిల్లాలో జన్మించాడు. అతను చాలా చిన్న వయస్సులోనే భారత స్వాతంత్ర్య ఉద్యమంలో పాల్గొన్నాడు. దాదాపు రెండు సంవత్సరాలు జైలులో ఉన్నాడు. అతను బెర్హంపూర్ జైలులో ఉన్నప్పుడు, తన సహచరులు, తోటి స్వాతంత్ర్య సమరయోధులలో కలిసి అనేక సామాజిక, సాహిత్య, సంస్థాగత కార్యకలాపాలలో పాల్గొన్నాడు. 

భారతదేశానికి స్వాతంత్య్రం వచ్చిన తరువాత పరిదా, 40 సంవత్సరాలకు పైగా ఒడిశాలోని ప్రముఖ ప్రాంతీయ వార్తాపత్రికలైన *ది సమాజ,* *ప్రజంత్రాలో పనిచేసి,* పత్రికా రంగానికే అంకితమయ్యాడు. పని చేస్తున్నప్పుడు ప్రజంత్రాలో పనిచేస్తూండగా ఆయన ఒడీశా మాజీ ముఖ్యమంత్రి, మాజీ - మహారాష్ట్ర గవర్నరు అయిన హరేకృష్ణ మెహతాబ్ కు అత్యంత సన్నిహితుడయ్యాడు. అతని మరణం వరకు, హరేక్రుష్ణ మహతాబ్ స్థాపించిన *ప్రజాత్రా ప్రచార సమితి* కి చెందిన ఐదు శాశ్వత ట్రస్ట్ బోర్డు సభ్యులలో పరిదా ఒకడు. ఒడిశా మాజీ ముఖ్యమంత్రులు బిజు పట్నాయక్, జానకి బల్లభ్ పట్నాయక్‌తో కూడా ఆయనకు సన్నిహిత పరిచయం ఉంది.

అతను సాహిత్య వర్గాలలో కూడా చురుకుగా ఉండేవాడు. అతని చిన్న కవితల సంకలనం, *శతాబ్దిరా ద్యాని* (*శతాబ్దపు గొంతు)* ఒరియా సాహిత్య రంగంలో విస్తృతంగా ప్రశంసించబడింది.

అతను రాష్ట్ర స్థాయి, జాతీయ స్థాయి స్వాతంత్ర్య సమరయోధుల సంస్థలో ఉన్నత స్థాయికి ఎదిగాడు. 15 సంవత్సరాలకు పైగా ఒడిశా స్వాతంత్ర్య సమరయోధుల సమితి అధ్యక్షుడిగా కొనసాగాడు. ఆల్ ఇండియా ఫ్రీడం ఫైటర్స్ సమితికి ఉపాధ్యక్షుడయ్యాడు.

జీవితంలోని చివరి దశలలో, పరిదా కటక్, భువనేశ్వర్ నగరాలు జగత్సింగ్‌పూర్ జిల్లాలోని అనేక సామాజిక సాంస్కృతిక సంస్థలలో చురుకుగా ఉన్నాడు. ఈ ప్రాంతంలో అత్యంత ప్రముఖమైన సామాజిక వ్యక్తిగా పరిగణించబడ్డాడు. అతను 1999 నవంబరు 25 న కటక్‌లో మరణించాడు. ఆయనకు మరణానంతరం *ఉత్కళ జ్యోతి* ప్రదానం చేశారు.

## మూలాలు

 
వర్గం:1999 మరణాలు
వర్గం:1921 జననాలు
వర్గం:ఒడిశా స్వాతంత్ర్య సమర యోధులు
వర్గం:ఒడిశా పాత్రికేయులు
సి.ఎం. పూనాచా

**చెప్పుదిర ముతన పూనాచా (సి.ఎం. పూనాచా)** ఒక స్వాతంత్ర్య సమరయోధుడు, రాజకీయ నాయకుడు. ఇతను కూర్గ్ రాష్ట్ర ముఖ్యమంత్రిగా, మైసూర్ రాష్ట్ర మంత్రిగా, పార్లమెంటు సభ్యుడుగా (రాజ్యసభ, లోక్ సభ) భారత కేంద్ర రైల్వే మంత్రిగా, మధ్యప్రదేశ్ గవర్నర్ గా, ఒరిస్సా గవర్నర్గా పదవీ బాధ్యతలు నిర్వహించాడు.
## స్వాతంత్ర్యోద్యమం
సి.ఎం. పూనాచా, కూర్గ్ స్వాతంత్ర్యోద్యమ సమయంలో 1932, 1933 లో ఉప్పు సత్యాగ్రహ ఉద్యమం కాలంలో రెండుసార్లు జైలు పాలయ్యాడు. అతను 1938 లో అఖిల భారత కాంగ్రెస్ కమిటీ సభ్యుడయ్యాడు. అలాగే, 1938 లో కూర్గ్ జిల్లా బోర్డుకు ఎన్నికయి, 1941 లో అధ్యక్షుడయ్యాడు. 1945 లో అతను కూర్గ్ శాసన మండలికి ఎన్నికయ్యాడు. 1945 నుండి 1951 వరకు కౌన్సిల్‌లో కాంగ్రెస్ లెజిస్లేటివ్ పార్టీకి నాయకుడుగా వ్యవహరించాడు. అందువల్ల అతను కూర్గ్‌లోని ఇండియన్ నేషనల్ కాంగ్రెస్ పార్టీలో ప్రముఖ సభ్యుడయ్యాడు.
## రాజకీయాలు
1947 నుండి 1956 వరకు కూర్గ్ దక్షిణ భారతదేశంలోని ప్రత్యేక రాష్ట్రం. ఆ సమయంలో దక్షిణ భారతదేశంలోని ఇతర రాష్ట్రాలు బొంబాయి ప్రెసిడెన్సీ, మద్రాస్ ప్రెసిడెన్సీ, మైసూర్ రాజ్యం, ట్రావెన్‌కోర్ రాజ్యం, కొచ్చిన్ రాజ్యం, హైదరాబాద్ రాజ్యం ప్రత్యేక రాష్ట్రాలుగా ఉన్నాయి. కూర్గ్ రాష్ట్ర అసెంబ్లీలో 24 మంది సభ్యులు ఉన్నారు.
### రాజ్యాంగ సభ సభ్యుడు
సి.ఎం. పూనాచా, రాజ్యాంగ పరిషత్ సభ్యునిగా ప్రాతినిధ్యం వహించాడు.
### ముఖ్యమంత్రి (కూర్గ్)
కూర్గ్‌లో పూనాచా మొదటి సాధారణ ఎన్నికల్లో కూర్గ్ రాష్ట్ర ముఖ్యమంత్రిగా (1952-56) ఎన్నికయ్యాడు. తర్వాత కూర్గ్ మైసూర్‌లో విలీనం చేయబడింది.
### రాష్ట్ర మంత్రి (మైసూర్)
మైసూర్ రాష్ట్రం ఏర్పడిన తరువాత ముఖ్యమంత్రి ఎస్. నిజలింగప్ప ఆధ్వర్యంలో పూనాచా గృహ, పరిశ్రమల శాఖ మంత్రిగా ఉన్నాడు. అతను 1959 నుండి 1963 వరకు స్టేట్ ట్రేడింగ్ కార్పొరేషన్ ఆఫ్ ఇండియా ఛైర్మన్‌గా కూడా వ్యవహరించాడు.
### కేంద్ర మంత్రి
పూనాచా 1964 ఏప్రిల్ లో రాజ్యసభకు ఎన్నికయ్యాడు. తరువాత పండిట్ జవహర్‌లాల్ నెహ్రూ క్యాబినెట్‌లో పోర్ట్‌ఫోలియో లేకుండా కేంద్ర మంత్రి అయ్యాడు. 1966 జనవరి 1 నుండి 24 వరకు, అతను ఆర్థిక మంత్రిత్వ శాఖలో సహాయ మంత్రిగా, 1966 జనవరి 25 నుండి 1967 మార్చి 12 వరకు రవాణా, విమానయాన, షిప్పింగ్, పర్యాటక మంత్రిత్వ శాఖ సహాయ మంత్రిగా ఉన్నాడు. అతను 1969 లో మంగళూరు నియోజకవర్గానికి లోక్‌సభ స్థానానికి పోటీ చేసి గెలిచాడు. తర్వాత 1971 లో NCO పార్టీ అభ్యర్థిగా మళ్లీ పోటీ చేశాడు, కానీ ఓడిపోయాడు.
### కేంద్ర రైల్వే మంత్రి
కొంతకాలం తర్వాత అతను 1967 నుండి 1969 వరకు రైల్వే మంత్రిగా పనిచేశాడు. ఆ సమయంలో అతను మంగళూరు లోక్‌సభ నియోజకవర్గానికి ప్రాతినిధ్యం వహిస్తున్న పార్లమెంట్ సభ్యుడు.
## పదవీ విరమణ
### గవర్నర్
రాజకీయాల నుండి పదవీ విరమణ చేసిన తరువాత, అతను రెండు పర్యాయాలు గవర్నర్‌గా పనిచేశాడు. 1978 ఆగస్టు 17 న మధ్యప్రదేశ్ గవర్నర్‌గా, తరువాత 1980 ఏప్రిల్ 30 న ఒరిస్సా గవర్నర్‌గా పదవీ బాధ్యతలు చేపట్టాడు.
## కుటుంబం
పునాచాకు ఇద్దరు కుమారులు, ఇద్దరు కుమార్తెలు ఉన్నారు. అతని ఇద్దరు పిల్లలు, సిపి బెల్లియప్ప, కావేరి నంబీసన్. వీరు ఆంగ్లంలో ప్రసిద్ధ రచయితలు.
## మూలాలు


వర్గం:భారత స్వాతంత్ర్య సమర యోధులు
వర్గం:భారత జాతీయ కాంగ్రెస్ నాయకులు
వర్గం:1910 జననాలు
వర్గం:1990 మరణాలు
వర్గం:ఒడిశా గవర్నర్లు
వర్గం:4వ లోక్‌సభ సభ్యులు
వర్గం:మధ్య ప్రదేశ్ గవర్నర్లు
చిత్తు పాండే

**చిత్తు పాండే** ( 1865 మే 10-1946), షేర్-ఇ బల్లియా (బల్లియా సింహం) గా ప్రసిద్ధి చెందాడు,

ఒక భారతీయ స్వాతంత్ర్య కార్యకర్త.విప్లవకారుడు.

చిత్తుపాండే ( 1865 మే 10 - 1946) భారతదేశ స్వాతంత్ర్య పోరాటంలో పోరాడిన వ్యక్తి. ఇతడిని జవహర్‌ లాల్‌ నెహ్రు, సుబాష్‌ చంద్రబోస్‌ లు 'బల్లియా సింహం' అని పిలిచేవారు. అతను 1942 లో బల్లియాలో క్విట్ ఇండియా ఉద్యమంలో ముఖ్యమైన పాత్ర పోషించాడు. 1942 ఆగస్టు 19 న, అతను 'జాతీయ ప్రభుత్వాన్ని' ప్రకటించడం ద్వారా దాని అధ్యక్షుడయ్యాడు, దీనిని కొన్ని రోజుల తర్వాత బ్రిటిష్ వారు అణచివేశారు. బల్లియా కలెక్టర్‌ను పదవీ విరమణ చేయడంలో, అరెస్టు చేసిన కాంగ్రెస్ సభ్యులందరినీ విడుదల చేయడంలో ఈ ప్రభుత్వం విజయవంతమైంది. అతను తనను తాను గాంధేయవాదిగా భావించాడు.

చిత్తు పాండే పేరు మీద కూడా ఒక కూడలి ఉంది.

జీవిత పరిచయం:

చిత్తు పాండే ఉత్తరప్రదేశ్‌లోని బల్లియా జిల్లాలోని రతుచక్ గ్రామంలో జన్మించారు. ఇతని తండ్రి రామ్‌నారాయణ్‌ పాండే. సాధారణ వ్యవసాయ కుటుంబానికి చెందినవాడు.

## మూలాలు

https://web.archive.org/web/20110713030742/http://www.indyarocks.com/tribes/ind-tribealbum.php?trid=13451&alid=4038&pid=60929&start=0

వర్గం:విప్లవకారులు
వర్గం:స్వాతంత్ర్య సమర యోధులు
ప్రవీణ మెహతా

కుడి|thumb| ప్రవీణ మెహతా మరో ఇద్దరు ఆర్కిటెక్ట్‌లతో కలిసి చేపట్టిన నవీ ముంబై అర్బన్ ప్లానింగ్ చిత్రం
**ప్రవీణ మెహతా** (1923-1992 లేదా 1925-1988) భారాతదేశానికి చెందిన  ఆర్కిటెక్ట్, ప్లానర్ ఇంకా రాజకీయ కార్యకర్త . భారత స్వాతంత్ర్య ఉద్యమ సమయంలో,  సరోజిని నాయుడు నుండి ప్రేరణ పొందిన ఈమె తాను చదువుకునే రోజుల్లో  బ్రిటీష్ రాజ్‌కి వ్యతిరేకంగా వీధి నిరసనలలో పాల్గొంది.   ఈమె 1964 లో చార్లెస్ కొరియా,  శిరీష్ పటేల్ ల సహకారంతో నయా ముంబై ప్రణాళిక, భావన, ప్రతిపాదనలో పాలుపంచుకుంది, ఈ ప్రాజెక్టులో భాగంగా ముంబై ప్రధాన భూభాగంలో తూర్పున ఉన్న ద్వీపం వరకు నగరాన్ని విస్తరించడం జరిగింది.  

## తొలినాళ్లలో
మెహతా 1940 లలో సర్ జెజె కాలేజ్ ఆఫ్ ఆర్కిటెక్చర్‌లో ప్రాథమిక విద్యను పూర్తిచేసింది. భారత స్వాతంత్ర్యోద్యమం పట్ల ఆసక్తితో తన చదువును మధ్యలోనే ఆపివేసి, ఆ తరువాత అమెరికా సంయుక్త రాష్ట్రాలకు వెళ్లి తన ఆర్కిటెక్చర్ విద్యను పునః ప్రారంభించింది. స్వాతంత్ర ఉద్యమ సమయంలో ఆమె జైలు శిక్ష కూడా అనుభవించింది. అమెరికాలోని ఇల్లినాయిస్ ఇనిస్టిట్యూట్ ఆఫ్ డిజైన్‌లో చదువుకుంది, ఈ కళాశాల నుండి  ఆమె ఆర్కిటెక్చర్‌లో బ్యాచిలర్ డిగ్రీని పొందింది. ఆ తరువాత ఆమె చికాగో విశ్వవిద్యాలయం నుండి ఆర్కిటెక్చర్‌లో మాస్టర్స్ డిగ్రీని పొందింది. చదువు పూర్తయిన తరువాత రెండు సంవత్సరాలు వాషింగ్టన్ డిసి లో ఆర్కిటెక్టు వృత్తి చేపట్టి, 1956లో భారత్ కు తిరిగి వచ్చింది.

## వృత్తి జీవితం

## మూలాలు

వర్గం:మహారాష్ట్ర మహిళా స్వాతంత్ర్య సమర యోధులు
వర్గం:స్వాతంత్ర్య సమర యోధులు
వర్గం:1920 జననాలు

వర్గం:ఆర్కిటెక్ట్‌లు
డాక్యుమెంటరీ (అయోమయనివృత్తి)

**డాక్యుమెంటరీ** అనేది పలుసందర్బాలలో వాడతారు.ఇది లిఖత పూర్వకం (దస్తావేజు లాంటివి),  కల్పిత చిత్రం లేదా వీడియో నిర్మాణం కావచ్చు.

**డాక్యుమెంటరీ అనేది** వీటిని కూడా సూచించవచ్చు:

* రేడియో డాక్యుమెంటరీ
* టెలివిజన్ డాక్యుమెంటరీ
* డాక్యుమెంటరీ ఫోటోగ్రఫీ

* 
* 

## ఇది కూడ చూడు
* పత్రం
* డాక్యుమెంటరీ చిత్రాల జాబితా
* డాక్యుమెంటరీ ఛానల్ (అస్పష్టత)
* *ది డాక్యుమెంటరీ*, ది గేమ్ ద్వారా 2005 ఆల్బమ్
తారకేశ్వరి సిన్హా

**తారకేశ్వరి సిన్హా** ( 1926 డిసెంబరు 26 - 2007 ఆగస్టు 14) బీహార్ రాష్ట్రానికి చెందిన స్వాతంత్ర్య సమరయోధురాలు, రాజకీయ నాయకురాలు, మాజీ పార్లమెంట్ సభ్యురాలు. దేశంలోని మొదటి మహిళా రాజకీయ నాయకులలో ఒకరైన తారకేశ్వరి సిన్హా, క్విట్ ఇండియా ఉద్యమంలో చురుకైన పాత్రను కూడా పోషించింది. 26 సంవత్సరాల వయస్సులో 1952లో పాట్నా ఈస్ట్ నియోజకవర్గం నుండి 1వ లోక్‌సభకు ఎన్నికయింది. ఆ తరువాత, బార్ నియోజకవర్గం నుండి 1957, 1962, 1967 లోక్‌సభ ఎన్నికయింది. ప్రధానమంత్రి జవహర్‌లాల్ నెహ్రూ నేతృత్వంలోని కేంద్ర మంత్రివర్గంలో 1958 నుండి 1964 వరకు తొలి మహిళా డిప్యూటీ ఆర్థిక మంత్రిగా పనిచేసింది. ఐక్యరాజ్య సమితి, టోక్యోను సందర్శించిన ప్రతినిధి బృందానికి నాయకత్వం వహించింది. విమర్శకుల ప్రశంసలు పొందిన గుల్జార్ దర్శకత్వంలో వచ్చిన ఆంధి సినిమా ఇందిరా గాంధీ కాకుండా తారకేశ్వరి సిన్హా నుండి పాక్షికంగా ప్రేరణ పొందింది.

## జననం, విద్య
తారకేశ్వరి 1926, డిసెంబరు 26న బీహార్ రాష్ట్రం, నలంద జిల్లా పరిధిలోని చండీ సమీపంలోని తులసిగర్ గ్రామంలో భూమిహార్ కుటుంబంలో జన్మించింది. పాట్నాలోని మగధ్ మహిళా కళాశాల (బంకిపూర్ బాలికల కళాశాల) లో విద్యను అభ్యసించింది. ఆల్ ఇండియా స్టూడెంట్స్ ఫెడరేషన్ నుండి విడిపోయిన బీహార్ స్టూడెంట్స్ కాంగ్రెస్ అధ్యక్షురాలుగా కూడా కొంతకాలం పనిచేసింది. లండన్ స్కూల్ ఆఫ్ ఎకనామిక్స్ నుండి ఎకనామిక్స్‌లో ఎంఎస్సీ చేసింది.

## ఉద్యమం
స్వాతంత్ర్యోద్యమ కాలంలో క్విట్ ఇండియా ఉద్యమంలో కూడా చురుకుగా పాల్గొన్నది.

## రాజకీయ జీవితం
తారకేశ్వరి బీహార్‌లోని బార్ నియోజకవర్గం నుండి తొలిసారిగా పోటీ చేసింది. భారతదేశానికి స్వాతంత్ర్యం వచ్చిన తరువాత, 1952లో పాట్నా తూర్పు నియోజకవర్గం నుండి భారత జాతీయ కాంగ్రెస్ పార్టీ నుండి టికెట్ పొంది, మొదటి సాధారణ అసెంబ్లీ ఎన్నికల్లో విజయం సాధించింది. కాంగ్రెస్ పార్టీ నుండి 1957, 1962, 1967లలో జరిగిన ఎన్నిలకల్లో కూడా గెలుపొందింది.

1957, నవంబరు 19న సిల్హా టు టెల్ ది ట్రూత్ గేమ్ షోలో కనిపించింది.

మొరార్జీ దేశాయ్‌కి సన్నిహితురాలిగా ఉన్న తారకేశ్వరి, లాల్ బహదూర్ శాస్త్రి స్థానంలో ఇందిరా గాంధీకి, దేశాయ్ కి మధ్య జరిగిన వారసత్వ పోరులో అతని పక్షాన ఉంది. దేశాయ్, ఇతర నాయకులు కాంగ్రెస్‌కు రాజీనామా చేసినప్పుడు, తారకేశ్వరి కూడా రాజీనామా చేసింది. 1971 లోక్‌సభ ఎన్నికల సమయంలో బార్ నియోజకవర్గం నుండి కాంగ్రెస్ (ఓ) అభ్యర్థిగా పోటీచేసి కాంగ్రెస్ అభ్యర్థి ధరమ్‌వీర్ సిన్హా చేతిలో ఓడిపోయింది. తరువాతి ఏడాది కూడా అసెంబ్లీ ఎన్నికల్లో ఓడిపోయి, ఇందిరాగాంధీ పార్టీకి తిరిగి వచ్చింది. 1977లో బెగుసరాయ్ నుండి కాంగ్రెస్ అభ్యర్థిగా లోక్‌సభ ఎన్నికల్లో పోటీ చేసింది, బీహార్‌లో కాంగ్రెస్ పూర్తిగా ఓడిపోయింది. 1978 నవంబరులో కాంగ్రెస్ అభ్యర్థిగా సమస్తిపుర్ నుండి లోక్‌సభకు ఉప ఎన్నికల్లో పోటీ చేసి ఓడిపోయింది.

ఆ తరువాత రాజకీయాల నుండి రిటైర్ అయ్యి, సామాజిక సేవను చేపట్టింది.

## సామాజిక సేవ
న్యూఢిల్లీలో విమాన ప్రమాదంలో మరణించిన ఎయిర్ ఇండియా పైలట్, తన సోదరుడు కెప్టెన్ గిరీష్ నందన్ సింగ్ జ్ఞాపకార్థం తులసిగడ్డలో ఒక ఆసుపత్రిని నిర్మించింది. రెండు అంతస్తుల ఆసుపత్రి నిర్మాణం కోసం ఆ రోజుల్లోనే పెద్ద మొత్తంగా దాదాపు రూ. 25 లక్షలు సేకరించింది. ఇందులో ఉచితంగా వైద్యం అందించేది.

## మరణం
తారకేశ్వరి తన 80వ ఏట 2007, ఆగస్టు 14న న్యూఢిల్లీలో మరణించింది.

## మూలాలు

వర్గం:1926 జననాలు
వర్గం:2007 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:బీహార్ స్వాతంత్ర్య సమర యోధులు
వర్గం:బీహార్ రాజకీయ నాయకులు
వర్గం:బీహార్ వ్యక్తులు
చక్రధర్ బెహరా

**చక్రధర్ బెహరా** (1894-1973), ఒడిశా రాష్ట్రానికి చెందిన స్వాతంత్ర్య సమరయోధుడు, రాజకీయ నాయకుడు. *బిప్లాబీ* (తిరుగుబాటుదారుడు) గా ప్రసిద్ధి చెందాడు. కనికా ఎస్టేట్ రాజుకు వ్యతిరేకంగా రైతుల తిరుగుబాటుకు నాయకత్వం వహించాడు. ఒడిషా రాష్ట్రం నుండి భారత జాతీయ కాంగ్రెస్ రాజకీయ నాయకుడుగా రాజకీయాలలో కీలకపాత్ర పోషించాడు.

## తొలి జీవితం
చక్రధర్ బెహరా 1894, జూలై 16న ఒడిశా రాష్ట్రం, భద్రక్ జిల్లాలోని అంకపాడు గ్రామంలో ఒడియా హిందూ గోపాల్ (యాదవ్) కుటుంబంలో జన్మించాడు. 1918లో భద్రక్ హైస్కూల్ నుండి మెట్రిక్యులేషన్ పూర్తిచేసి, తరువాత కనికా ఎస్టేట్ రాజు దగ్గర అకౌంటెంట్‌గా నియమించబడ్డాడు.

## కనికా ఉద్యమ నాయకత్వం
1921, డిసెంబరు నాటికి కనికా రాజా రెవెన్యూ కలెక్షన్ల కొత్త అక్రమ సెటిల్మెంట్ చేపట్టాలని నిర్ణయించుకోవడంతో రాజకు, అద్దెదారుల మధ్య నిరంతరం గొడవలు జరుగుతుండేవి. చక్రధర్ రాజుకు అకౌంటెంట్‌గా పనిచేసిన సమయంలో, తన పదవికి రాజీనామా చేసి, అద్దెదారుల హక్కులను కాపాడటానికి రాజాకు వ్యతిరేకంగా ఆందోళనను నిర్వహించాడు. 1922లో చక్రధర్ నాయకత్వంలో ఒక సమావేశం నిర్వహించబడింది. అద్దెదారులను అణచివేయడంలో కనికా రాజా, బ్రిటిష్ అధికారులు ఒకరికొకరు సహకరించుకున్నారు. 1930, జూన్ 29న నో టాక్స్ ప్రచారంలో నాయకత్వం వహించినందుకు చక్రధర్ ను హైకోర్టు అరెస్టు చేసింది.

1922 నుండి స్వాతంత్ర్యం వరకు చక్రధర్ నాయకత్వంలో ఇరవై ఐదు సంవత్సరాలకు పైగా ఈ ఉద్యమం కొనసాగింది. సహాయ నిరాకరణ ఉద్యమంలో భాగంగా, భూస్వామ్య వ్యతిరేకత, సామ్రాజ్యవాద వ్యతిరేకత రెండూ ఉన్నాయి.

## మరణం
చక్రధర్ తన 78 ఏళ్ళ వయసులో 1973, జనవరి 1న మరణించాడు.

## మూలాలు

వర్గం:1894 జననాలు
వర్గం:1973 మరణాలు
వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:ఒడిశా స్వాతంత్ర్య సమర యోధులు
చౌర పరమేశ్వరన్

**చౌర పరమేశ్వరన్**, కేరళ రాష్ట్రానికి చెందిన భారత స్వాతంత్ర్య సమరయోధుడు, పాత్రికేయుడు, హేతువాది, సంస్కర్త, అనువాదకుడు. ఇ*తడిని చౌరా గాంధీ* అని కూడా పిలుస్తారు. 1921లో పాలక్కాడ్‌లో జరిగిన అఖిల-కేరళ రాజకీయ సమావేశంలో పాల్గొన్నాడు. 1924లో వైకం సత్యాగ్రహం, 1930లో ఉప్పు సత్యాగ్రహ ఉద్యమం, 1942లో క్విట్ ఇండియా ఉద్యమంలో చురుకుగా పాల్గొన్నాడు. స్వాతంత్ర్యం తరువాత జర్నలిస్ట్‌గా పనిచేసి, జర్నలిస్టుల హక్కుల కోసం పోరాడాడు.

## జననం
పరమేశ్వరన్ 1884, జూన్ 15న కేరళ రాష్ట్రంలోకి ఎర్నాకుళం జిల్లాలో జన్మించాడు. మద్రాసు విశ్వవిద్యాలయంలో గ్రాడ్యూయేట్ పూర్తిచేశాడు.

## చౌర పరమేశ్వరన్ అవార్డు
కేరళ ప్రెస్ అకాడమీ పరమేశ్వరన్ గౌరవార్థంగా 1992లో చౌరా పరమేశ్వరన్ అవార్డును స్థాపించింది. కొచ్చిలోని చోవర పరమేశ్వరన్ మెమోరియల్ కమిటీ ఈ అవార్డును ఏర్పాటు చేసింది.

## మరణం
పరమేశ్వరన్ తన 84 ఏళ్ళ వయసులో 1968, డిసెంబరు 20న కేరళలోని అలువాలో మరణించాడు.

## మూలాలు

వర్గం:1884 జననాలు
వర్గం:1968 మరణాలు
వర్గం:గాంధేయవాదులు
వర్గం:కేరళ స్వాతంత్ర్య సమర యోధులు
వర్గం:కేరళ వ్యక్తులు
వర్గం:కేరళ హేతువాదులు
బిశ్వనాథ్ పట్నాయక్

**బిశ్వనాథ్ పట్నాయక్** గాంధేయవాది, సర్వోదయ, భూదాన్ నాయకుడు. ఒడిషా రాష్ట్రం లోని కుజేంద్రి, బలిగూడ అనే గిరిజన ప్రాంతాల్లో నిస్వార్థమైన, నిర్మాణాత్మకమైన కృషి చేసినందుకు గాను 2008 లో జమ్నాలాల్ బజాజ్ పురస్కారం గెలుచుకున్నాడు.   

## తొలి జీవితం
బిశ్వనాథ్ పట్నాయక్ 1916 నవంబర్ 11 న అప్పటి గంజాం జిల్లాలోని కుమారద గ్రామంలో జన్మించారు. బిశ్వనాథ్ గ్రామం లోని పాఠశాలలో చదువుకున్నాడు. తండ్రి ఉపేంద్ర పట్నాయక్, బిశ్వనాథ్ చిన్నతనం లోనే మరణించగా, తాత ఘనశ్యామ్ పట్నాయక్ అతన్ని పెంచాడు. కొన్నాళ్ళకు అతను ఆంధ్రప్రదేశ్‌లోని శ్రీకాకుళం వెళ్లాడు. అక్కడ 8 వ తరగతి వరకు చదువుకున్నాడు. 17 సంవత్సరాల వయస్సులో, తన గ్రామ పాఠశాలలో అనధికారిక ఉపాధ్యాయునిగా ఏడు రూపాయల నెల జీతంతో వృత్తి జీవితం మొదలుపెట్టాడు. అక్కడే అతను గాంధేయవాది గోపబంధు చౌదరి తో ప్రేరితుడై, అతని సహాయకుడిగా పనిచేయడం మొదలు పెట్టాడు. ఖాదీ ఉద్యమాన్ని విస్తరించడానికి చౌదరి అతడిని కోరాపుట్‌కు పంపాడు. పట్నాయక్ 1940 లో కుజేంద్రి వెళ్ళాడు.

## నిర్మాణాత్మక కృషి
పట్నాయక్ ప్రత్యేక ఉత్కల్ రాష్ట్ర ఉద్యమంలో చేరారు. బనబాసి సేవా సమితిలో పని చేయడం మొదలు పెట్టాడు.  ఈ సంస్థను 1972 లో గోపబంధు చౌదరి స్థాపించాడు. పేద గిరిజనుల విద్య, అభ్యున్నతి వంటి పనులపై ఈ సంస్థ కృషి చేసింది. అనాథాశ్రమాలు, వృద్ధాశ్రమాలను స్థాపించింది. గిరిజన పిల్లల అనేక గురుకుల పాఠశాలలను నడిపింది. బిశ్వనాథ్ కోరాపుట్‌లో ఖాదీని బాగా ప్రచారం చేసాడు. అతడిని *కోరాపుటియా గాంధీ* అని పిలిచేవారు.  అంటరానితనానికి వ్యతిరేకంగా అతను పోరాటం చేసాడు. కృపాసింధు హోతా ఆదేశాల మేరకు, షెడ్యూల్డు కులాలు, తెగల ప్రజలు బిశ్వనాథ్ నాయకత్వంలో కుజేంద్రి లోని హిందూ దేవాలయం లోకి ప్రవేశించారు. అతను వినోబా భావేకి సన్నిహితుడు. కోరాపుట్ ప్రాంతంలో భూదాన్ ఉద్యమం మొదలు పెట్టాడు. ఇది బాగా విజయవంతమైంది.    అతను క్విట్ ఇండియా ఉద్యమంలో కూడా పాల్గొన్నాడు. 

ప్రజలు అతన్ని "అజ్ఞ్యా" (ఒరియాలో 'సర్') అని పిలిచేవారు. 

## పురస్కారాలు
పట్నాయక్ అందుకున్న పలు పురస్కారాల్లో కొన్ని ఇవి:

* భారతీయ ఆదిమజాతి సేవక్ సంఘ్, 1995 నుండి ఉత్తమ సామాజిక కార్యకర్త పురస్కారం
* జస్టిస్ రాజ్‌కిషోర్ దాస్ సమ్మన్, 1996
* సరళ పురస్కారం, 2002
* రాజీవ్ గాంధీ సద్వాబన పురస్కారం, 2003
* ప్రద్యుమ్న బాల సమ్మన
* కొంధామల సిటిజన్ ఫోరమ్ ఫెలిసిటేషన్ పురస్కారం
* జమ్నాలాల్ బజాజ్ అవార్డు, 2008 

## మరణం
బిశ్వనాథ్ పట్నాయక్ 2010 మే 29 న ఒడిశా లోని కంధమాల్ జిల్లా బలిగూడలో మరణించాడు. అతని వయస్సు 93.  

## మూలాలు

 

వర్గం:2010 మరణాలు
వర్గం:1916 జననాలు
వర్గం:గాంధేయవాదులు
వర్గం:ఒడిశా స్వాతంత్ర్య సమర యోధులు
వర్గం:ఒడిశా సామాజిక కార్యకర్తలు
బోధేశ్వరన్

**బోధేశ్వరన్** (1901 డిసెంబర్ 28 - 1990 జూలై 3) భారతీయ స్వాతంత్ర్య కార్యకర్త, సామాజిక సంస్కర్త, మలయాళ కవి. అతని అసలు పేరు కేశవ పిళ్ళై. అతన్ని **బోధేశ్వరానంద** అని కూడా అంటారు. *అతను కేరళగానం* వంటి జాతీయవాద కవితలు రాసాడు. వైకం సత్యాగ్రహం వంటి సామాజిక ఉద్యమాలలో పాల్గొన్నాడు. 1936 లో ఆలయ ప్రవేశ ప్రకటనకు దారితీసిన సంఘటనలకు అతడు ప్రసిద్ధి చెందాడు.

## జీవిత చరిత్ర
బోధేశ్వరన్, 1901 డిసెంబరు 28 న ట్రావెన్‌కోర్‌లోని (ప్రస్తుత తిరువనంతపురం) నెయ్యట్టింకరలో చంపాయిల్ వీటిల్ కుంజన్ పిళ్లై, తాజమంగళం జానకి లకు జన్మించాడు. 

పిళ్ళై, చిన్న వయసు లోనే స్వామి వివేకానంద ఆలోచనలతో ప్రభావితమయ్యాడు. చదువు విడిచిపెట్టి, సామాజిక, మతపరమైన సంస్కర్త నారాయణ గురువును దర్శించుకున్నాడు. దాదాపు రెండు సంవత్సరాల పాటు అతని వద్దనే ఉన్నాడు.  తదనంతరం, అతను భారతదేశం అంతటా పర్యటించాడు. కాశీ విశ్వనాథ దేవాలయ సందర్శనలో ఉండగా, బోధేశ్వరానంద అనే పేరు స్వీకరించాడు. ఈ ప్రయాణాలలో, అతను అనేక మంది సన్యాసులను భారత స్వాతంత్ర్య సమర యోధులనూ కలుసుకున్నాడు. మహాత్మా గాంధీ, మోతీలాల్ నెహ్రూ ల బహిరంగ సభలకు హాజరయ్యే అవకాశం కూడా అతనికి లభించింది. 

బోధేశ్వరన్ తిరువనంతపురంలోని ప్రభుత్వ సంస్కృత కళాశాలలో సంస్కృత ప్రొఫెసర్ వికె కార్తియాయిని అమ్మను పెళ్ళి చేసుకున్నాడు.  ఆ దంపతులకు ముగ్గురు కుమార్తెలు ఉన్నారు. హృదయ కుమారి, సుగాతా కుమారి, సుజాత అనే ఈ ముగ్గురూ రచయిత్రులే.   అతను 1990 జూలై 3 న, 88 సంవత్సరాల వయస్సులో మరణించాడు. 

## చట్టంపి స్వామికల్, నారాయణ గురులతో
కేరళకు తిరిగి వచ్చిన తర్వాత, బోధేశ్వరన్ తన జీవితంలో ఎంతో ప్రభావం చూపిన చట్టంపి స్వామికల్‌ని కలవమని నారాయణ గురు సలహా ఇచ్చాడు.  ఆ తర్వాత, అతను భారత స్వాతంత్ర్య పోరాటంలో పాల్గొంటూనే స్వామికల్‌తో తన అనుబంధాన్ని కొనసాగించాడు. అనేక బహిరంగ ప్రసంగాలు చేసి, పెద్ద ఎత్తున ప్రజలను ఆకర్షించాడు.  కొన్నాళ్ళూ ఆర్య సమాజ్ ఉద్యమాన్ని నుసరించాడు. వైకం సత్యాగ్రహం లోని, తత్సంబంధిత ఇతర కార్యక్రమాలలోనూ పాల్గొన్నాడు. ఇవే 1936 లో ఆలయ ప్రవేశ ప్రకటనకు దారితీసాయి.  భారత జాతీయ కాంగ్రెసు సభ్యుడయ్యాడు. అతని పేరును మరోసారి మార్చుకుని బోధేశ్వరన్ అయ్యాడు. 

స్వాతంత్య్రం వచ్చిన తర్వాత బోధేశ్వరన్ క్రమంగా క్రియాశీల రాజకీయాల నుండి వైదొలిగాడు. అయితే, అతను మరణించే వరకు కాంగ్రెస్ సభ్యుడిగానే ఉన్నాడు. అతను స్వామికల్ అనే అంశంపై ఉపన్యాసాలు చేసాడు. వ్యాసాలు రాసాడు. నాయర్, దేవిలు చెప్పినట్లుగా, స్వామికల్ అంటే "పరిపూర్ణ జ్ఞాన స్వరూపం" అని అతని నమ్మకం. 

## వారసత్వం, గౌరవాలు
బోధేశ్వరన్ భారత స్వాతంత్ర్య ఉద్యమంలో పాల్గొన్న సమయంలో జాతీయ భావాలను ప్రతిబింబించే కవితలు రాసాడు. ఇందులో *కేరళగానం* ఒకటి. ఇది ఆనాడు ప్రసిద్ధి గాంచిన దేశభక్తి గేయం.   అతను ఆరు పుస్తకాలను ప్రచురించాడు. వాతిలో కవితా సంకలనాలతో పాటు, అతని ప్రసంగాల సంకలనం కూడా ఉంది.  అతను మొదటి ప్రపంచ యుద్ధం వరకు సమగ్ర ప్రపంచ చరిత్రను రాయడానికి ప్రయత్నించాడు. కానీ దానిని పూర్తి చేయలేకపోయాడు. అతను స్థాపించిన *సుప్రభాతం* అనే పత్రిక కూడా కొద్దికాలం మాత్రమే జీవించింది. 

భారత స్వాతంత్ర్యోద్యమంలో ఆయన చేసిన కృషికి భారత ప్రభుత్వం అతడిని *తామ్రపత్రం తో సత్కరించింది.* [1] 2002 లో భారత రాష్ట్రపతిగా ఉన్న KR నారాయణన్ తన ఆశయాలను ప్రచారం చేయడం కోసం *బోధేశ్వరన్ ఫౌండేషన్ అనే* సంస్థను స్థాపించి, ఆయన జన్మదినోత్సవాన్ని జరుపుకున్నారు. *కేరళగానం*, దేశభక్తి గీతాన్ని 2014 లో కేరళ సాంస్కృతిక గేయంగా ప్రకటించారు. 

## గ్రంథ పట్టిక

## మూలాలు

 

వర్గం:కేరళ స్వాతంత్ర్య సమర యోధులు
వర్గం:గాంధేయవాదులు
వర్గం:1901 జననాలు
వర్గం:1990 మరణాలు
వర్గం:కేరళ సామాజిక కార్యకర్తలు
లాతేహార్

**లతేహార్** జార్ఖండ్ రాష్ట్రం లాతేహార్ జిల్లా లోని పట్టణం, ఆ జిల్లాకు ముఖ్యపట్టణం. ఇది సహజ పర్యావరణం, అటవీ, అటవీ ఉత్పత్తులు, ఖనిజ నిక్షేపాలకు ప్రసిద్ధి. లతేహార్ 1924 నుండి పాలమౌ జిల్లాలో ఒక ఉప డివిజన్‌గా ఉంటూ వచ్చింది. 2001 ఏప్రిల్ 4 న జార్ఖండ్ ప్రభుత్వ నోటిఫికేషన్ నం. 946 నూ నౌసరించి ఇది ఉప విభాగ స్థాయి నుండి జిల్లాగా ఎదిగింది. లతేహార్ వాయవ్య జార్ఖండ్‌లో పలమౌ కమిషనరేటులో ఉంది. ఈ జిల్లా సరిహద్దుల్లో రాంచీ, లోహార్‌దాగా, గుమ్లా, పాలమౌ, చత్రా జిల్లాలతో పాటు ఛత్తీస్‌గఢ్ రాష్ట్రం ఉంది. జిల్లా ప్రధాన కార్యాలయం 84.51198 తూర్పు రేఖాంశం, 23.741988 ఉత్తర అక్షాంశం వద్ద ఉంది.

ఇది ప్రధానంగా గిరిజన జిల్లా. జనాభాలో షెడ్యూల్ తెగలకు చెందినవారి సంఖ దాదాపు 45.54% ఉంది. జనాభాలో 66% కంటే ఎక్కువ మంది SC, ST లకు చెందినవారు. జిల్లా మొత్తం వైశాల్యం 3,622.50&nbsp;చ.కి.మీ.

జార్ఖండ్ రాష్ట్రం లోని రెండవ అతిపెద్ద జలపాతం లతేహార్‌లో ఉంది.

## భౌగోళికం
లతేహార్  వద్ద, సముద్రమట్టం నుండి సగటున  ఎత్తున ఉంది.

## జనాభా వివరాలు
2011 నాటి భారత జనగణ ప్రకారం, లతేహార్ జనాభా 8,64,677. జనాభాలో పురుషులు 53%, మహిళలు 47% . లతేహార్ సగటు అక్షరాస్యత 61%, ఇది జాతీయ సగటు 59.5% కంటే ఎక్కువ: పురుషుల అక్షరాస్యత 70%, స్త్రీల అక్షరాస్యత 51%. లతేహార్‌లో, 15% జనాభా 6 సంవత్సరాల కంటే తక్కువ వయస్సు గలవారు.

## ఆర్థిక వ్యవస్థ
ఆర్థిక వ్యవస్థ అటవీ ఉత్పత్తులు, వ్యవసాయం, ఖనిజాలపై ఆధారపడి ఉంది. వరి, పండ్లు, మొక్కజొన్న, గోధుమ మొదలైనవి ఇక్కడ ప్రధాన పంటలు.

లతేహార్, చాత్రా జిల్లాల మధ్య ఉన్న, సెంట్రల్ కోల్‌ఫీల్డ్స్‌కు చెందిన మగధ్ ఆమ్రపాలి బొగ్గు గనుల సంస్థకు లతేహార్‌లో అనేక బొగ్గు గనులున్నాయి. జార్ఖండ్ స్టేట్ మినరల్ డెవలప్‌మెంట్ కార్పొరేషన్ (JSMDC) కు సిక్నీ వద్ద బొగ్గు గని ఉంది. హిందాల్కో ఇండస్ట్రీస్‌కు కుకుట్‌పట్ వద్ద బాక్సైట్ గని ఉంది.

చంద్వాలో ఒక తాప విద్యుత్కేంద్రం ఉంది. దీన్ని మాతృశ్రీ ఉషా జయస్వాల్ థర్మల్ పవర్ కార్పొరేషను స్థాపించింది. దీని సామర్థ్యం 1080 మెగావాట్లు.

ఎస్సార్ పవర్ లిమిటెడ్‌కు టోరీ వద్ద 1800 మెగావాట్ల థర్మల్ విద్యుత్కేంద్రం ఉంది.

## పర్యాటక ప్రదేశాలు

### బెట్లా నేషనల్ పార్క్
లతేహార్ జిల్లాలో బార్వాడ్ నుండి 8 కి.మీ. దూరంలో 979 చ.కి.మీ విస్తీర్ణంలో బెట్లా నేషనల్ పార్క్ వ్యాపించి ఉంది. ఈఅభయారణ్యపు ప్రధాన ప్రాంతం&nbsp;232&nbsp;km 2. 1989 సెప్టెంబరులో దీన్ని జాతీయ ఉద్యానవనంగా ప్రకటించారు. ఈ ఉద్యానవనం చోటానాగ్‌పూర్ పీఠభూమి పశ్చిమ ప్రాంతంలో ఉంది. దీన్ని 1960 లో హజారీబాగ్ జాతీయ ఉద్యానవనానికి పొడిగింపుగా ఏర్పాటు చేసారు. 1932 లో ప్రపంచంలో మొట్టమొదటి పులుల జనాభా గణన జరిగిన అడవిగా బార్వాదికి ప్రత్యేకత ఉంది. ఈ పార్కు, 1974 లో 'ప్రాజెక్ట్ టైగర్' కింద భారతదేశంలో ఏర్పాటుచేసిన తొలి 9 టైగర్ రిజర్వ్‌లలో ఒకటి.

**ఇతర పర్యాటక ప్రదేశాలు**

1) నెతర్‌హాట్ సూర్యోదయ స్థలం 2) నెతర్‌హాట్ సూర్యాస్తమయ స్థలం3) లోధ్ జలపాతం 4) ఎగువ ఘఘ్రి జలపాతం 5) దిగువ ఘఘ్రి జలపాతం 6) సుఘ బంధ జలపాతం 7) మిర్చి జలపాతం 8) ఇంద్ర జలపాతం 9) బేట్ల జాతీయ ఉద్యానవనం 10) గొట్టాల గుహ 11) పాలము కోట 12) నగర్ దేవాలయం 13) వైష్ణో దుర్గా మందిరం 14) తత్తా పానీ 15) నేతర్‌హాట్ పాఠశాల 16) టప్పా హిల్ 17) ట్రీ హౌస్ బెట్లా 18) నేతర్‌హాట్ ఆనకట్ట 19) లాల్మతీయా డ్యామ్ 20) ఝరియా డ్యామ్ 21) మా వైష్ణో ఆలయం 22) జాగరహ డ్యామ్ చంద్వా 23 ) దతం పటం నీటి పతనం బలుమత్ 24) దుమోహన్ చంద్వా 25) బోడా పహార్ చండ్వా 26) చుల్లా పాణి బోడా పహార్ చంద్వా 27) చతువాగ్ చనాద్వా

## ఇవి కూడా చూడండి

* లతేహార్ జిల్లా
* మేదినగర్

## మూలాలు

 

వర్గం:Coordinates on Wikidata
వర్గం:జార్ఖండ్ నగరాలు పట్టణాలు
హై ప్రీస్టెస్ (వెబ్ సిరీస్‌)

**హై ప్రీస్టెస్‌** 2019లో తెలుగులో విడుదలైన థ్రిల్లర్ వెబ్‌ సిరీస్‌. అమల అక్కినేని, బ్రహ్మాజీ, వరలక్ష్మీ శరత్ కుమార్, సునైనా, నందిత, కిషోర్ ప్రధాన పాత్రల్లో నటించిన ఈ సిరీస్ 8 ఎపిసోడ్ల‌తో ఏప్రిల్ 25న జీ5 ఓటీటీలో విడుదలైంది.

## నటీనటులు
*అమల అక్కినేని   
*కిషోర్ కుమార్ 
*నందిని రాయ్ 
*బ్రహ్మాజీ
*ఆదవ్ కణ్ణదాసన్  
*భవాని శ్రీ  
*మోనిష దుఱైబాబు 
*విజయలక్ష్మి 
*సునైనా  
*వరలక్ష్మి శరత్ కుమార్  
*సిద్ధార్థ శంకర్

## సాంకేతిక నిపుణులు
*బ్యానర్:  జీ ఓరిజినల్స్
*నిర్మాత:  కృష్ణకుమార్ కులశేఖరన్, షణ్ముగరాజా. హెచ్
*కథ, స్క్రీన్‌ప్లే , దర్శకత్వం:  	పుష్పా ఇగ్నాటియస్
*సంగీతం: గోపాల్ రావు పరానంది
*సినిమాటోగ్రఫీ:	సౌందరరాజన్
## మూలాలు

వర్గం:2019 సినిమాలు
నీ జతగా

**నీ జతగా** 2021లో విడుదలైన తెలుగు సినిమా. శ్రీ సుబంద్రా క్రియేషన్స్ బ్యానర్‌పై రామ్ బి నిర్మించిన ఈ సినిమాకు భమిడిపాటి వీర దర్శకత్వం వహించాడు. భరత్ బండారు, జ్ఞానేశ్వరి, నయని పావని, ప్రవణ్ ప్రధాన పాత్రలో నటించిన ఈ సినిమా  సెప్టెంబర్ 26న విడుదలైంది.

## కథ
హిమాన్షు (భారత్ బండారు) తన ఫ్రెండ్  పావనితో కలిసి ట్రెక్కింగ్ కి వస్తాడు, అదే సమయంలో సహస్ర ( జ్ఞానేశ్వరి) తన బాయ్ ఫ్రెండ్ తో కలసి ట్రెక్కింగ్ కి వస్తుంది. ఈ క్రమంలో సహస్ర తప్పిపోతుంది. పావనిని వెతికే క్రమంలో హిమాన్షు తన లవ్ స్టోరీని సహస్రకు చెబుతాడు, తరువాత హిమాన్షు, సహస్ర ప్రేమించుకుంటారు. చివరికి  హిమాన్షు, సహస్ర ఒక్కటయ్యారా? లేదా ? అనేదే మిగతా సినిమా కథ.
## నటీనటులు

*భరత్ బండారు
*జ్ఞానేశ్వరి కాండ్రేగుల 
*నయని పావని 
*ప్రవణ్
*సాయిరాం బి.ఏస్ 
*రఘవీరా చారి 
*బాలరాజు పులుసు
*సునీల్ రాజ్
*దీపక్ దగని
*దీపు సల్ల 
*మెహబూబ్ భాషా 
*లిపికా
*బాషా
*పాటిబండ్ల శ్రీనివాసరావు

## సాంకేతిక నిపుణులు
*బ్యానర్:   శ్రీ సుబంద్రా క్రియేషన్స్ 
*నిర్మాత:  రామ్ బి 
*కథ, స్క్రీన్‌ప్లే , దర్శకత్వం: భమిడిపాటి వీర 
*సంగీతం: పవన్
*సినిమాటోగ్రఫీ: కె వి శ్రీధర్
*ఎడిటర్: ప్రభు 
*పాటలు: అనంత్ శ్రీరామ్, రామ్.బి
## పాటలు

## మూలాలు
కనులు కనులను దోచాయంటే

**కనులు కనులను దోచాయంటే** 2020లో విడుదలైన తెలుగు సినిమా. వయాకమ్ 18 స్టూడియోస్ బ్యానర్ పై వయాకమ్ 18, ఆటో జోసెఫ్ నిర్మించిన ఈ సినిమాకు దేసింగ్ పెరియస్వామి దర్శకత్వం వహించాడు. దుల్కర్ సల్మాన్, రితూ వర్మ, రక్షణ్, గౌతమ్ మీనన్ ప్రధాన పాత్రల్లో నటించిన ఈ సినిమా తమిళంలో ‘కన్నుమ్‌ కన్నుమ్‌ కొళ్లయడిత్తా’గా, తెలుగులో ‘కనులు కనులను దోచాయంటే’ పేరుతో ఫిబ్రవరి 28, 2020న విడుదలైంది. తెలుగులో కేఎఫ్‌సి ఎంటర్‌టైన్‌మెంట్‌ కమలాకర్‌ రెడ్డి, జనార్థన్‌ రెడ్డి, డా. రవికిరణ్‌ విడుదల చేశారు. 
## క‌థ‌
సిద్థార్ధ్‌(దుల్క‌ర్ స‌ల్మాన్‌), క‌ల్లీస్‌(ర‌క్ష‌ణ్‌) ఇద్దరు స్నేహితులు సాఫ్ట్‌వేర్‌ ఉద్యోగం చేస్తుంటారు. సిద్దార్థ్ యాప్ డెవలపర్ గా, కల్లిస్ యానిమేటర్ గా పనిచేస్తూ రిచ్ లైఫ్ ను అనుభవిస్తుంటారు. వీళ్లిద్దరు మీరా(రీతూవ‌ర్మ‌)  శ్రేయ‌(నిరంజ‌ని)తో ప్రేమ‌లో ప‌డ‌తారు.  న‌లుగురు క‌లిసి గోవా వెళ‌తారు. వీళ్ల జీవితాల్ని పోలీసు కమిషనర్‌ ప్రతాప్‌ సింహా (గౌతమ్‌ మీనన్‌) ఎలా మ‌లుపు తిప్పాడు? తరువాత ఏమైంది అనేదే మిగతా సినిమా కథ.

## నటీనటులు
 
*దుల్కర్ సల్మాన్  
*రితు వర్మ  
*రక్షణ్  
*గౌతమ్ మీనన్
*నిరంజని అహతియాన్
*అనీష్ కురువిల్లా  
*వికాస్ రాజేంద్రన్ 
*టైగర్ గార్డెన్ తంగదురై 
*అమీషా చౌదరి 
*ఉదయ్ మహేష్  
*గజరాజ్ 
*లక్ష్మీ
*బేబీ మోనికా శివ 
*కథిర్ 

## సాంకేతిక నిపుణులు
*బ్యానర్:  వయాకమ్ 18 స్టూడియోస్, ఆంటో జోసెఫ్‌ ఫిల్మ్‌ ఫ్యాక్టరీ
*నిర్మాత:  వయోకామ్‌ 18 స్టూడియోస్‌, ఆటో జోసెఫ్
*కథ, స్క్రీన్‌ప్లే , దర్శకత్వం: దేసింగ్ పెరియస్వామి 
*సంగీతం: మసాలా కేఫ్, హర్షవర్దన్ రామేశ్వర్ (బ్యాగ్రౌండ్ స్కోర్)
*సినిమాటోగ్రఫీ:  కె.ఎం.భాస్కరన్
## పాటలు

## మూలాలు

వర్గం:2020 తెలుగు సినిమాలు
నేను లేని నా ప్రేమకథ

**నేను లేని నా ప్రేమకథ** 2021లో విడుదలయిన తెలుగు సినిమా. త్రిషాల ఎంటర్‌టైన్‌మెంట్స్, సరస్వతి క్రియేషన్స్, యస్.యస్.స్టూడియోస్ బ్యానర్లపై  కళ్యాణ్ కందుకూరి, ఏ. భాస్కరరావు నిర్మించిన ఈ సినిమాకు సురేష్ ఉత్తరాది దర్శకత్వం వహించాడు. నవీన్ చంద్ర, గాయత్రి సురేష్ హీరోహీరోయిన్లుగా నటించిన ఈ సినిమా 2021 అక్టోబరు 8న విడుదలయింది.

## నటీనటులు
*నవీన్ చంద్ర
*గాయత్రి సురేష్ 
*క్రిష్ సిద్ధిపల్లి 
*అదితి మ్యాకల్
*రాజా రవీంద్ర
*బందు దివిజ
*శివ ఆలపాటి

## సాంకేతిక నిపుణులు
*స‌మ‌ర్ప‌ణ‌ : ఎమ్ ఎస్ సుబ్బ‌ల‌క్ష్మి  స‌మ‌ర్ప‌ణ‌ : ఎమ్ ఎస్ సుబ్బ‌ల‌క్ష్మి 
*బ్యానర్లు:  త్రిషాల ఎంటర్‌టైన్‌మెంట్స్, సరస్వతి క్రియేషన్స్, యస్.యస్.స్టూడియోస్
*నిర్మాత:  కళ్యాణ్ కందుకూరి, ఏ. భాస్కరరావు, నిమ్మకాయల దుర్గాప్రసాద్ రెడ్డి
*కొ-ప్రోడ్యూస‌ర్స్‌ : గూడురు వెంక‌ట్‌, గూడురు ప్ర‌సాద్‌
*కథ, స్క్రీన్‌ప్లే , దర్శకత్వం:సురేష్ ఉత్తరాది  
*సంగీతం: జువిన్ సింగ్
*సినిమాటోగ్రఫీ: ఎస్‌.కె.ఏ.భూప‌తి
*ఎడిట‌ర్: ప్రవీణ్ పూడి
*పాటలు: గోసాల రాంబాబు 
*మాట‌లు : స‌భీర్ షా

## మూలాలు

వర్గం:2021 తెలుగు సినిమాలు
కె. చెన్నకేశవ రెడ్డి

**కడిమెట్ల చెన్నకేశవరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో ఎమ్మిగనూరు నియోజకవర్గం నుండి ఎమ్మెల్యేగా గెలిచాడు. 

## జననం, విద్యాభాస్యం
కె. చెన్నకేశవ రెడ్డి  01 జులై 1940లో , ఆంధ్రప్రదేశ్ రాష్ట్రం, కర్నూలు జిల్లా , యెమ్మిగనూరు మండలం , కడిమెట్ల గ్రామంలో చెన్నారెడ్డి, విరుపాక్షమ్మ దంపతులకు జన్మించాడు. ఆయన పీయూసీ వరకు చదివాడు.

## రాజకీయ జీవితం
కె. చెన్నకేశవ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1985 నుండి 1990 వరకు కర్నూలు జిల్లా పరిషత్ వైస్ ఛైర్మన్‌గా పని చేశాడు. ఆయన 1994, 1999లో జరిగిన అసెంబ్లీ ఎన్నికల్లో ఎమ్మిగనూరు నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన 2004, 2009 సార్వత్రిక ఎన్నికల్లో కాంగ్రెస్ అభ్యర్థిగా, వైఎస్ రాజశేఖర్ రెడ్డి మరణాంతరం 2011లో కాంగ్రెస్ పార్టీని విడి వైఎస్సార్ కాంగ్రెస్ పార్టీలో చేరి 2012లో జరిగిన ఉప ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసి టీడీపీ అభ్యర్థి బి.వి.మోహన్ రెడ్డి పై వరుసగా మూడుసార్లు గెలిచి ఎమ్మెల్యేగా గెలిచి హ్యాట్రిక్‌ సాధించాడు. కె.చెన్నకేశవ రెడ్డి 2019లో జరిగిన అసెంబ్లీ ఎన్నికల్లో టీడీపీ అభ్యర్థి బి.జయనాగేశ్వర రెడ్డి పై 25,610 ​ఓట్లతో గెలిచి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:1940 జననాలు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
ఖుర్షెద్ నారిమన్

**వీర్ నారిమన్** అని కూడా పిలువబడే **ఖుర్షెడ్ ఫ్రామ్జీ నారిమన్** (1883 - 1948) భారత జాతీయ కాంగ్రెస్ లో పార్సీ దిగ్గజాల రెండవ తరంలో ఒకరు. అతను 1935 నుండి ఒక సంవత్సరం బొంబాయి మేయర్ గా కొనసాగాడు. 

## జీవితం
బి.ఎ., ఎల్.ఎల్.బి చదివిన తరువాత న్యాయవాదిగా తన వృత్తిని ప్రారంభించాడు.  యువనాయకుడిగా తన రాజకీయ జీవితాన్ని ప్రారంభించాడు.  బొంబాయి 'బ్యాక్‌బే రిక్లమేషన్' కుంభకోణంలో పాల్గొన్న బ్రిటిష్ ఇంజనీర్ జార్జ్ బుకానన్ కు వ్యతిరేకంగా క నిరసన వ్యక్తం చేసినందుకు స్వతంత్ర,ధైర్యవంతుడైన రాజకీయ నాయకుడిగా 1928లో ప్రజల దృష్టిలోకి వచ్చాడు. 

తరువాత నారిమన్ బొంబాయి ప్రొవిన్షియల్ కాంగ్రెస్ కమిటీ అధ్యక్షుడిగా, ఆ తర్వాత బొంబాయి మేయర్ గా ఎన్నికయ్యారు. 

1930లో మహాత్మా గాంధీ చే ప్రభావితుడై బొంబాయిలో శాసనోల్లంఘన ఉద్యమాన్ని (ఉప్పు మార్చ్) నిర్వహించాడు, ఆల్ ఇండియా కాంగ్రెస్ కమిటీ (ఎఐసిసి)  బాంబే ప్రావిన్స్ బృందానికి నాయకత్వం వహించాడు.  1935 నుండి 1936 వరకు బొంబాయి మేయర్ గా కొనసాగాడు.  అయితే 1937లో బొంబాయి ప్రెసిడెన్సీలో జరిగిన ప్రాంతీయ ఎన్నికల తరువాత కాంగ్రెస్ మెజారిటీ సాధించింది. బి.జి. ఖేర్ కు అనుకూలంగా ముఖ్యమంత్రి ఎంపికలో ఆయన ఆమోదం పొందారు. పార్టీ హైకమాండ్ పట్ల మత పక్షపాతం ఉందని ఆయన ఫిర్యాదు చేశారు, కానీ జవహర్ లాల్ నెహ్రూ ఎటువంటి దర్యాప్తు తీసుకోలేదు. గాంధీ ప్రత్యేక విజ్ఞప్తికి స్పందించారు, కానీ నారిమన్ ఫిర్యాదులకు ఎలాంటి రుజువు కనుగొనలేకపోయారు. 

ఆయన నిరాధారమైన ఆరోపణల కారణంగా కాంగ్రెస్ పార్టీ నుండి బహిష్కరించబడ్డారు. ఆల్ ఇండియా ఫార్వర్డ్ బ్లాక్ (1939లో సుభాష్ చంద్రబోస్ స్థాపించిన) ద్వారా స్వాతంత్ర్యోద్యమంలో తనను తాను పునఃస్థాపించుకోవడానికి ఆయన చేసిన ప్రయత్నాలు విఫలమయ్యాయి. 

## జ్ఞాపకార్థం

* బొంబాయికి చెందిన నారిమన్ పాయింట్ కు ఆయన పేరు పెట్టారు. 
* అతను ముంబైలోని హార్నిమన్ సర్కిల్ (అప్పటి ఎల్ఫిన్ స్టోన్ సర్కిల్) సమీపంలోని రెడీమనీ మాన్షన్ లో నివసించాడు, ఈ రహదారిని ఇప్పుడు వీర్ నారిమన్ రోడ్ అని పిలుస్తారు.

## మూలాలు

వర్గం:1948 మరణాలు
వర్గం:1883 జననాలు
వర్గం:మహారాష్ట్ర స్వాతంత్ర్య సమర యోధులు
వర్గం:భారత స్వాతంత్ర్య సమర యోధులు
## బాహ్య లింకులు
* ఖుర్షెద్ నారిమన్